title: Summorum Pontificum

text: Benedictus XVI:n määräysten mukaisesti roomalaiskatolisessa kirkossa on nyt käytössä kaksi yhtä lailla oikeaoppista, vaikkakaan ei tasavertaista latinalaisen riituksen muotoa:


title: Summorum Pontificum

text: Ennen Summorum Pontificumia tridentiisen messun viettäminen oli sallittua vain erityisistä sielunhoidollisista syistä ja paikallisen piispan luvalla. Hiippakunnan piispa saattoi siis halutessaan kieltää tridentiinisen messun viettämisen hiippakuntansa alueella kokonaan. Lisäksi Vatikaani oli antanut eräille sääntökunnille ja maallikkojärjestöille ("vihittyjen maallikoiden instituuteille") mahdollisuuden viettää messua vanhemman tridentiinisen kaavan mukaan.


title: Summorum Pontificum

text: Summorum Pontificium sallii "kirkon ykseyden säilyttämiseksi ja jakaantumisten estämiseksi" pappien viettää yksityismessujaan ("missa sine populo") vapaasti joko vuoden 1962 tridentiinisen messukirjan tai uudemman, vuoden 1970 messukirjan mukaisesti. Myös sellaisilla uskovilla, jotka haluavat ottaa osaa tridentiiniseen messuun, on oikeus tulla mukaan papin viettämään yksityismessuun.


title: Summorum Pontificum

text: Tridentiinistä messua voidaan viettää myös julkisena messuna ("missa cum populo"). Tämä tapahtuu luontevimmin vihittyjen maallikoiden instituuttien järjestämissä messuissa. Summorum Pontificium sallii myös tridentiinisen messun ympärille rakentuvien henkilöseurakuntien perustamisen.


title: Summorum Pontificum

text: Seurakunnissa voidaan viettää tridentiinistä messua, mikäli seurakuntaan on muodostunut pysyvästi ("stabiliter") uskovien yhteisö, joka toivoo tridentiinisen messun viettämistä. Seurakunnan messuna tridentiinisen messun käyttöä on kuitenkin rajoitettu. Se ei koskaan voi olla seurakunnan pääjumalanpalvelus, vaan se pysyy erityisensä jumalanpalveluksena. Sunnuntaisin ja pyhäpäivänä tridentiinistä messua voidaan viettää vain kerran. Kolmena pääsiäisajan suurena juhlapäivänä kiirastorstai, pitkäperjantaina ja pääsiäisyönä myös seurakunnan pääjumalanpalvelusta voidaan viettää tridentiinisen messun mukaisesti.


title: Summorum Pontificum

text: Myös kirkon hetkipalveluksia voidaan viettää vanhemmassa tridentiinisessä muodossa. Kirkollisia toimituksia, kuten kastetta, avioliittoon vihkimistä, rippiä ja hautausta voidaan viettää vanhemman kaavan mukaisesti, mikäli asianomaiset sitä toivovat. Piispan on sallittua toimittaa vahvistuksen sakramentti eli konfirmaatio tridentiinisen kaavan mukaisesti. Sen sijaan pappisvihkimystä ei ole mahdollista järjestää tridentiinisellä kaavalla.


title: Summorum Pontificum

text: Paavin määräysten mukaisesti tridentiinisen messun kaavaan voidaan lisätä myös uusia pyhimyksiä, jotka on julistettu pyhiksi vuoden 1962 jälkeen. On myös mahdollista ottaa tridentiiniseen messuun rukouksia uudemmasta messukaavasta. Toisin kuin aikaisemmin, myös tridentiinisessä messussa on lupa lukea Raamatun tekstejä kansankielellä. Saarna ei tridentiinisessä messussa ole osa messua, vaan sen pitäminen keskeyttää messun vieton. Saarna oli sen mukaisesti kansankielinen jo aiemminkin.


title: Summorum Pontificum

text: Benedictus XVI toteaa myös, että tridentiinen messu ja Vatikaanin II konsiilin mukainen uudistettu messu eivät ole kaksi rinnakkaista riitusta, vaan ne ovat saman latinalaisen riituksen erilaisia ilmenemismuotoja. Uuden messun kriitikoita vastaan Benedictus XVI vahvistaa vielä kerran paavi Paavali VI:n vuoden 1970 messukirjan oikeaoppisuuden ja vaatii tunnustamaan myös uudistetun messukaavan pyhyyden.


title: ESET

text: ESET LCC on vuonna 1992 perustettu virusten ja haittaohjelmien torjuntaan keskittynyt slovakialainen yritys. Yhtiön nimi tulee slovakian kielen vastineesta egyptiläisestä Isis -äitijumalattaresta. Yhtiön pääkonttori sijaitsee Bratislavassa, Slovakiassa.


title: ESET

text: ESET valittiin menestyneimmäksi slovakialaiseksi yritykseksi vuosina 2008, 2009 ja 2010.


title: ESET

text: ESETin ensimmäinen tuote oli MOD virustentorjuntaohjelma MS-DOS käyttöjärjestelmälle. Nykyisin tuoteperheeseen kuuluu kuluttajille ja yrityksille suunnattuja maksullisia turvallisuusohjelmistoja. Eset pyrkii erottumaan kilpailijoistaan integroidulla uhantorjuntajärjestelmällä, joka sisältää ESETin tavaramerkillä suojatulla nimellä kutsuttavan ThreatSense™-ennakoivan suojaustekniikan.


title: ESET

text: ESET hyödyntää symboolista konekieltä ohjelmiensa koodeissa joka pienentää laitevaatimuksia ja tarvittavan tilan tarvetta.


title: ESET

text: ESET on ensimmänen virustorjuntaohjelma joka on saanut 78 VB100-palkintoa Virus Bulletin-testeistä, eikä siltä ole jäänyt yhtään virusta huomaamatta vuoden 1998 jälkeen. ESET on myös menestynyt säännöllisesti ICSA Labsin ja West Coast Labsin virustorjuntaohjelmien testeissä.


title: Punasirppisammal

text: Punasirppisammal ("Warnstorfia sarmentosa") on palmikkosammalten lahkoon kuuluva sammal. Se on epäsäännöllisesti haarova ja väriltään punertava tai veden alla kasvaessaan musta. Sen lehdet ovat lusikkamaiset ja nipukalliset. Se kasvaa keski- ja runsasravinteisten soiden väli- ja rimpipinnoilla. Se kasvaa koko Suomessa Etelä-Karjalaa lukuun ottamatta.


title: Alpinestars

text: Alpinestars on italialainen yritys, joka valmistaa vaatteita ja varusteita moottoripyöräilyyn, autoiluun ja vapaa-aikaan. Sen perusti Italialainen Sante Mazzarolo vuonna 1963.


title: Alpinestars

text: Lista Alpinestarsin merkittävistä sponsoroiduista henkilöistä:Alpinestarsia pohjoismaissa jälleenmyy Duell Finland sekä Allright.


title: Bruce Halford

text: Bruce Henley Halford (18. toukokuuta 1931 Hampton-in-Arden – 2. joulukuuta 2001 Churston, Devon) oli brittiläinen F1-kuljettaja.


title: Bruce Halford

text: Halford aloitti kilpa-ajamisen ostamalla itselleen Maseratin vanhan Formula 1 -auton Stirling Mossin mekaanikolta Tony Robinsonilta ja jota hän kuljetti kilparadoille vanhalla bussilla. Halford vietti enemmän aikaa kiertolaisena bussissa kuin kilpa-ajajana Maseratissaan, koska hän sai elantonsa palkintorahoista sekä varaosientoimittajiensa sponsorirahoista.


title: Bruce Halford

text: Hän osallistui yhdeksään F1-osakilpailuun kausina 1956–1957 ja 1959–1960. Halford ajoi Maseratin, Lotusin ja Cooperin autoilla ja oli parhaimmillaan kahdeksas Ranskan GP:ssä 1960. Hän osallistui myös lukemattomiin MM-sarjaan kuulumattomaan kilpailuihin Formula 2 -autolla.


title: Bruce Halford

text: Halfordin kilpa-ajot eivät sujuneet ongelmitta. Caenin GP:n 1957 kolmannen sijan ansiosta hän pääsi ajamaan Saksan GP:hen ja sijoittui 11., mutta lähtöä varjosti hänen kiistelynsä starttirahasta kisajärjestäjien kanssa. Kaudella 1958 hän ajoi sarjan ulkopuolisissa kilpailuissa Maseratinsa kilpailukyvyn heikennyttyä. Kaudella 1959 Halford vaihtoi ajokikseen Lotus-auton, mutta ajoi vain Monacon osakilpailussa, koska hän keskeytti jo toisella kierroksella joukkokolariin. Viimeisellä kaudellaan hän karsiutui ulos Monacon osakilpailusta ja Ranskan GP:ssä sijoittui parhaimmalle sijoitukselleen.


title: Bruce Halford

text: Halford ajoi formuloiden ohella 1950-1960-luvuilla Le Mansin 24 tunnin ajoja heikolla menestyksellä ja vuoden 1961 kilpailussa hän kolaroi autonsa varikonjälkeiseen Dunlop Curveen, minkä jälkeen hänen ajourakkansa vähenivät merkittävästi.


title: Bruce Halford

text: Kilpa-ajan ammattinsa lisäksi Halford työskenteli vanhempiensa Warberry Hotellissa Torquayssä, piti vaimonsa kanssa Lord's Cafe -kahvilaa Dartmoorissa. Hän omisti myös troolareita ja huvipursia sekä toimi British Racing Drivers' Clubin jäsenenä. Halfordin viimeisiä elinvuosia varjostivat hänen poikansa Peterin kuolema vuonna 1996 liikenneonnettomuudessa, ja vaimo Patsy kuoli hieman myöhemmin poikansa onnettomuuden jälkeen.


title: Markku Kauppinen

text: Markku Johannes Kauppinen (s. 19. helmikuuta 1949 Kinnula) on suomalainen keskustapuolueen poliitikko. Kauppinen toimi kansanedustajana 1979–1983. Hän oli Kevan toimitusjohtaja vuosina 2005–2009.


title: Markku Kauppinen

text: Ennen valintaansa eduskuntaan Kauppinen työskenteli peruskoulun luokanopettajana Joensuussa vuosina 1973–1975, Sorsan I hallituksen II sosiaali- ja terveysministerin Reino Karpolan poliittisena sihteerinä helmikuusta kesäkuuhun 1975, Miettusen III hallituksen II sosiaali- ja terveysministerin Orvokki Kankaan poliittisena sihteerinä lokakuusta 1976 toukokuuhun 1977 ja Sorsan II hallituksen II sosiaali- ja terveysministerin Olavi Martikaisen poliittisena sihteerinä toukokuusta 1977 maaliskuuhun 1979.


title: Markku Kauppinen

text: Kauppinen valittiin eduskuntaan vuoden 1979 vaaleissa ja hän toimi kansanedustajana yhden kauden maaliskuusta 1979 maaliskuuhun 1983. Hän edusti Pohjois-Karjalan läänin vaalipiiriä. Eduskunnan valiokunnista hän vaikutti lakivaliokunnassa, sivistysvaliokunnassa, sosiaalivaliokunnassa ja suuressa valiokunnassa.


title: Markku Kauppinen

text: Pudottuaan eduskunnasta Kauppinen palasi luokanopettajaksi vuosiksi 1983–1988, kunnes siirtyi Kivijärven kunnanjohtajaksi vuosiksi 1988–1990. Vuodesta 1990 vuoteen 1997 Kauppinen työskenteli Savitaipaleen kunnanjohtajana (virkavapaalla toukokuusta 1991 helmikuuhun 1992, jolloin hän toimi Ahon hallituksen sisäasiainministerin Mauri Pekkarisen erityisavustajana) ja vuodesta 1998 vuoteen 2005 Kuhmon kaupunginjohtajana.


title: Markku Kauppinen

text: Kauppinen on toiminut poliittisella urallaan myös muun muassa Joensuun kaupunginvaltuuston (1973–1988) ja kaupunginhallituksen (1985–1988) jäsenenä, jälkimmäisen varapuheenjohtajana sekä presidentin valitsijamiehenä vuosien 1978 ja 1982 vaaleissa.


title: Markku Kauppinen

text: Huhtikuussa 2005 Kauppinen siirtyi eläkelaitos Kuntien eläkevakuutuksen (Keva) toimitusjohtajaksi eläkkeelle siirtyneen Simo Lämsän tilalle. Tätä ennen Kauppinen toimi 12 vuotta (1993–2005) Kevan hallituksen varapuheenjohtajana.


title: Markku Kauppinen

text: Kauppinen erosi toimitusjohtajan paikalta 6. heinäkuuta 2009 Kevan ja Nova Groupin Rovaniemen moottorikelkkatehdasta koskeneen vyyhdin vuoksi. Kohussa Keva oli käyttänyt 20 miljoonaa eläkerahoja Nova Groupin rakentaman kiinteistön ostamiseen. Kauppinen oli peukaloinut eräitä Kevan kuitteja jälkikäteen ja pyyhkinyt Novan toimitusjohtaja Arto Merisalon nimen erään tapaamisen osallistujalistasta. Nova oli mukana Kehittyvien maakuntien Suomi -yhdistyksessä, joka tuki avokätisesti eräitä poliitikkoja vuoden 2007 vaaleissa.


title: Markku Kauppinen

text: Keva teki kuittien muuttamisesta tutkintapyynnön Keskusrikospoliisille. Keva antoi sisäisessä selvityksessään Kauppiselle puhtaat paperit. Kauppinen syytti mediaa ajojahdista ja nosti muun muassa esille erään Helsingin Sanomien toimittajan isän, joka oli hakenut Kevan johtoon silloin kun hänen edeltäjänsä valittiin. Kauppista epäiltiin kelkkatehdasjutussa lahjuksen antamisesta ja virkavelvollisuuden rikkomisesta, mutta hän ei saanut syytteitä.


title: Markku Kauppinen

text: Kauppinen on ollut naimisissa vuodesta 1969 Liisa Utriaisen kanssa, ja heillä on yksi lapsi. Kauppinen asuu Joensuussa.


title: Middagsnibba (täsmennyssivu)

text: Middagsnibba tarkoittaa seuraavia:


title: Walt Hansgen

text: Walter 'Walt' Hansgen (28. lokakuuta 1919 Westfield, New Jersey – 7. huhtikuuta 1966 Orléans, Ranska) oli yhdysvaltalainen F1-kuljettaja. Hän osallistui kahteen F1-osakilpailuun kausina 1961 ja 1964. Hän ajoi viidenneksi Yhdysvaltain GP:ssä 1964 saavuttaen kaksi MM-pistettä. Hän kilpaili myös Indianapolis 500 -kilpailussa vuosina 1964 ja 1965 ollen kilpailuissa 13. ja 14. Hän osallistui useasti Le Mansin 24 tunnin ajoihin ja menehtyi auto-onnettomuudessa testeissä Ranskassa vuonna 1966.


title: Walt Hansgen

text: Hansgen oli myös taitava katuautokuljettaja 1950-1960-luvuilla voittaen neljä SCCA Road Racing -mestaruutta sekä monia kilpailuja, mm. Virginia International Raceway'llä, Bridgehamptonilla ja Watkins Glenillä. Hän kuului Yhdysvaltojen katuautokuljettajien kerhoon () sekä tuki Mark Donohueta tämän aloittaessa katuautoilun parissa.


title: Mauri Palomäki

text: Mauri Palomäki (30. marraskuuta 1931 – 21. syyskuuta 2009) oli suomalainen maantieteilijä, joka tunnetaanei aikamuodon muutosta muotoon "tunnettiin", sillä tunnetaan kuoleman jälkeenkin sekä Suomessa että kansainvälisesti parhaiten keskus- ja vaikutusaluetutkijana. Palomäki toimi pitkään talousmaantieteen professorina Vaasan kauppakorkeakoulussa, sittemmin Vaasan yliopistossa. Hänen rehtorikautensa oppilaitoksessa kesti 1970–1987. Tuona aikana kauppakorkeakoulu laajeni kattavaksi yliopistoksi sekä muunsi nimensä Vaasan korkeakouluksi vuonna 1980 ja sittemmin Vaasan yliopistoksi vuonna 1991. Vaasan yliopisto on nimennyt Palomäen kauppatieteiden kunniatohtoriksi vuonna 1988.


title: Lampisirppisammal

text: Lampisirppisammal ("Warnstorfia trichophylla") on iso (jopa 40 cm) vesisammal. Se on runsashaarainen ja haarat taipuvat samaan suuntan kuin verson latva. Sen lehdet ovat pitkiä ja kapeita ja hieman käyriä. Vankka keskisuoni täyttää haaralehtien kärjet kokonaan. Lampisirppisammal kasvaa koko Suomessa kirkasvetisissä lammissa ja järvissä upoksissa tai kelluvana.


title: Piritta Lumous

text: Piritta Lumous (oik. Piritta Vartola) on tamperelainen rock-laulaja, sanoittaja, ohjaaja ja kirjailija. Hän on laulanut muun muassa yhtyeissä Mellow, Not Guilty, Lumous ja Manzana ja julkaissut viisi levyä (Universal, Playground, DAR, Tuupa-Records). Lisäksi hän on tehnyt kymmenen Euroopan kiertuetta, ulkomaisia festivaaleja sekä kiertueita Kiinassa Manzana- yhtyeensä kanssa (2016, 2017). Hän sanoittaa myös muille artisteille, mm. Villieläin-yhtyeelle, Agnes Pihlavalle sekä on laulanut taustoja muun muassa Diablon, Uniklubin, Palefacen, Ezkimon ja Lord Estin levyillä. Manzanan viides levy ilmestyy 7.12. 2018.


title: Piritta Lumous

text: Lumous laulaa Manzanan lisäksi MuteSwans- yhtyeessä yhdessä Capri Selon (Amberian Dawn), Päivi Lepistön (Movetron) ja Noora Louhimon(Battle Beast) kanssa. Lumous laulaa myös Kalevala-teemaisessa heavy rock- yhtye Louhis Heartissa. Louhis Heartin ensimmäinen single "Mystery in the frozen land" julkaistiin toukokuussa 2018 Etelä-amerikassa ja Japanissa.


title: Piritta Lumous

text: Lumous julkaisi Manzana- yhtyeen Euroopankiertueille sijoittuvan esikoisromaaninsa "Roadkill - Levottomuuden anatomia" huhtikuussa 2012 (Nordbooks . Kirja on vahvasti elämäkerrallinen romaani taiteilijuudesta, äitiydestä ja kiertue-elämästä. Kirjan ensimmäinen painos myytiin loppuun kolmessa viikossa.


title: Piritta Lumous

text: Lumous ohjaa myös lasten ja nuorten teatteria, sekä esiintyy useissa rooleissa musiikkiteatterissa.


title: Piritta Lumous

text: Lumous on valmistunut Turun Taideakatemiasta Teatteri-ilmaisun ohjaajaksi 2004 ja kirjoitti kirjallisuuden dekadentteja naiskuvia käsittelevää Pro gradu -työnsä Tampereen yliopistolle 2017. Lumous on feministi ja eläinoikeuksien puolustaja ja on puhunut julkisuudessa mm. naiseudesta rock-maailmassa sekä autistisesta lapsestaan.


title: Piritta Lumous

text: Piritta Lumous on naimisissa ja hänellä on kolme teini-ikäistä lasta.


title: Hetesirppisammal

text: Hetesirppisammal ("Warnstorfia exannulata") on suurikokoinen (n. 20 cm) sammal. Se on runsashaarainen ja väriltään vihertävän kellertävä. Sen koukkumaiset lehdet eivät ole yhtä pitkät ja kapeat kuin lampisirppisammalella. Hetesirppisammal kasvaa koko Suomessa lähteissä, lähteisillä soilla sekä järvissä ja lammissa.


title: Espoon viimeinen neitsyt

text: Espoon viimeinen neitsyt on Selma Vilhusen käsikirjoittama ja Hanna Maylettin ohjaama suomalainen draamaelokuva vuodelta 2003. Sen pääosissa esiintyvät Saila Laakkonen ja Hennariikka Laaksola.


title: Espoon viimeinen neitsyt

text:
16-vuotias Minna on kyllästynyt kiltin tytön elämään. Kaikki kaverit elävät Minnan mielestä vauhdikasta ja mielenkiintoista elämää, johon kuuluvat niin seurustelut kuin sekoilutkin. Päästäkseen kokemaan kaiken tämän saman Minna raahaa parhaan ystävänsä Emman kesäiselle liftireissulle todistaakseen, että hänkin osaa olla villi, vapaa ja rohkea. Minnan ja Emman reissusta tulee seikkailu, tosin vähän eri tavalla kuin Minna etukäteen kuvitteli.
Lopulta he päätyvät festareille, joilla Minnan villeys, vapaus ja rohkeus todella punnitaan. Samalla Minnan ja Emman kaveruus joutuu koetukselle ja Minna tajuaa mitä on tosi ystävyys.


title: Vuosien takaa

text: Vuosien takaa on Reijo Viidan kokoelma-albumi, jonka on koonnut tamperelainen Salix Ay. Levyyn on koottu Viidan suosikkikappaleita vuosien varrelta Fonovox- ja JP-musiikki-levy-yhtiön tuotannosta viideltä LP-levyltä.


title: EBBC Den Bosch Basket

text: SPM Shoeters Den Bosch on alankomaalainen koripalloseura, joka sijaitsee 's-Hertogenboschissa.


title: EBBC Den Bosch Basket

text: Seura perustettiin vuonna 1952 ja se pelasi ensimmäisen pelinsä korkeimmalla tasolla kaudella 1972–1973. Joukkueen kulta-aikaa olivat vuodet 1979-1988, jolloin se voitti kaikki Hollannin mestaruudet. Vuonna 1979 joukkue pääsi myös Euroopan Cup voittajien Cupin finaaliin, jossa se hävisi kuitenkin Gabetti Cantùlle.


title: EBBC Den Bosch Basket

text: Vuonna 2000 seuran nimi oli EiffelTowers Nijmegen, koska joukkue sijaitsi sponsorointisyistä Nijmegenissä. Kaudella 2003–2004 seura teki debyyttinsä ULEB Cupissa. Vuonna 2005 joukkuetta sponsoroinut Eiffel päättikin jatkaa toimintaa Den Boschissa, jolloin Nijmegeniin jäi EiffelTowers Nijmegenin. Vuonna 2007 seura sopi Eiffelin kanssa seitsemän vuoden sponsorointisopimuksesta, jonka voimassaolo päättyisi vuonna 2014.


title: Bobby Vinton

text: Bobby Vinton (syntyään Stanley Robert Vinton, Jr.; s. 16. huhtikuuta 1935) on yhdysvaltalainen, puolalaissukuinen poplaulaja, jonka vuonna 1962 julkaistu "Roses Are Red" -single pääsi heti ensimmäiselle sijalle Yhdysvalloissa. Sitä myytiin yli miljoona kappaletta, ja se menestyi myös Englannissa ja Saksassa päästen Top-20-listalle.


title: Dănuț Grecu

text: Dănuț ”Dan” Grecu (s. 26. syyskuuta 1950 Bukarest) on entinen romanialainen telinevoimistelija ja olympiamitalisti. Hän oli parhaimmillaan rengasvoimistelijana.


title: Dănuț Grecu

text: Grecu sijoittui Münchenin 1972 olympialaisissa telinevoimistelun joukkuekilpailussa seitsemänneksi ja henkilökohtaisessa moniottelussa parhaana romanialaisena 32:nneksi pistein 108,850. Montrealin 1976 olympialaisissa hän saavutti renkailla pronssia pistein 19,500. Hänen edelleen sijoittuivat neuvostoliittolaiset Nikolai Andrianov ja Aleksandr Ditjatin. Joukkuekilpailussa hän sijoittui kuudenneksi kerättyään kymmenenneksi parhaat henkilökohtaiset pisteet, mutta moniottelun finaalin hän jätti kesken ja sijoittui 36:nneksi. Hypyssä hän sijoittui neljänneksi 19,200 pisteellä. Moskovan 1980 olympialaisissa Grecu sijoittui joukkuekilpailussa neljänneksi, moniottelussa yhdeksänneksi (115,225 p) ja renkailla kuudenneksi epäonnistuttuaan pahasti finaalisuorituksessaan (10,850 p).


title: Dănuț Grecu

text: Varnan MM-kilpailuissa 1974 Grecu jakoi renkaitten maailmanmestaruuden Nikolai Andrianovin kanssa. Strasbourgin MM-kilpailuissa 1978 hän saavutti renkailla pronssia ja Fort Worthin MM-kilpailuissa 1979 hopeaa.


title: Dănuț Grecu

text: Grecu saavutti renkailla EM-hopeaa Grenoblessa 1973 sekä Euroopan-mestaruuden Bernissä 1975.


title: Blue on Blue

text:
Blue on Blue on Bobby Vintonin kuudes studioalbumi, joka julkaistiin 1963.
Tämä albumi sisältää kaksi singlenä ilmestynyttä kappletta "Blue on Blue", ja "Blue Velvet".
Albumilla on seuraavat cover-versiot: "St. Louis Blues", "Blueberry Hill", "Am I Blue", "Blue, Blue Day", "Mr. Blue" ja "My Blue Heaven".


title: Blue on Blue

text:
Albumit - Billboard (North America)
Singlet - Billboard (North America)


title: Kyttä ja puolikas

text: Kyttä ja puolikas ("Cop and a Half", myös nimillä "Cop & ½" ja "Cop & 1/2") on koko perheen toiminnallinen komediaelokuva, joka valmistui vuonna 1993. Ohjauksesta vastaa Henry Winkler ja pääosia esittävät Burt Reynolds sekä nuori Norman D. Golden II.


title: Kyttä ja puolikas

text: Devon Butler on kahdeksanvuotias poika, joka asuu Miamissa, Floridassa. Hän rakastaa poliisielokuvia, -sarjoja ja -leikkejä ja hän tuntee kaikki alan termit ja menettelyt. Hänen suurin unelmansa onkin päästä ihkaoikeaksi poliisiksi. Eräänä päivänä hengaillessaan hylätyssä varastossa hän joutuu tahtomattaan murhan silminnäkijäksi. Poliisi haluaa hänen tunnistavan tekijät mutta Devon suostuu vain sillä ehdolla, että hänestä tehdään poliisi. Hän pääseekin veteraanikyttä (ja lapsenvihaaja) Nick McKennan pariksi ja kaksikko joutuu kaikenlaisiin vaarallisiin ja hulvattomiin kommelluksiin etsiessään murhaajaa.


title: Kyttä ja puolikas

text: "Video-oppaassa" vuodelta 1994 Bello Romano kutsui elokuvaa kamalaksi, tahattoman camp-henkiseksi kalkkunaksi ja antoi sille yhden tähden viidestä, mikä vastaa sanallista arviota ”huono”.


title: Lauri Härö

text: Lauri Jaakoppi Härö (8. kesäkuuta 1899 Mäntyharju – 30. maaliskuuta 1980) oli suomalainen pikajuoksija. Hän edusti vuoteen 1922 Viipurin Reipasta ja sittemmin Kotkan Intoa.


title: Lauri Härö

text: Härö karsiutui Pariisin olympialaisissa 1924 alkuerissä 100 ja 200 metrin juoksussa. Hän edusti Suomea myös maaottelutasolla. 100 metrin ennätyksensä 10,8 hän juoksi Helsingissä 23. syyskuuta 1923 ja 200 metrin ennätyksensä 22,2 Lahdessa 7. lokakuuta 1923. Vuonna 1920 hän juoksi ensimmäisenä suomalaisena 60 metriä alle 7 sekunnissa.


title: Lauri Härö

text: Härö saavutti Kalevan kisoissa 100 metrillä kultaa 1920, 1921, 1922 ja 1923 sekä hopeaa 1925. 200 metrillä hän sai kultaa 1923, hopeaa 1921 ja 1922 sekä pronssia 1920 ja 1925.


title: Lauri Härö

text: Härö tunnettiin lempinimellä ”Pippuri-Lasse”. Juostessaan hän puristi nyrkeissään niin sanottuja sisukapuloita.


title: Lauri Härö

text: Härö toimi urheilu-uransa jälkeen Metsähallituksen ylimetsänhoitajana.


title: Cash Warren

text: Cash Warren (s. 10. tammikuuta 1979 Los Angeles, Kalifornia, Yhdysvallat) on yhdysvaltalainen elokuvatuottaja. Hän on Jessica Alban puoliso, he avioituivat vuonna 2008. Heillä on kaksi tytärtä ja Jessica ilmoitti heinäkuussa 2017 odottavansa parin kolmatta lasta. Tuleva lapsi on poika.


title: Mary Lou Retton

text: Mary Lou Retton (s. 24. tammikuuta 1968 Fairmont, Länsi-Virginia) on entinen yhdysvaltalainen telinevoimistelija ja olympiavoittaja. Hän lopetti uransa 16-vuotiaana olympiamenestyksensä jälkeen.


title: Mary Lou Retton

text:
Retton nousi Yhdysvaltain kärkivoimistelijoiden joukkoon vuonna 1983 voittamalla Amerikan cupin. Los Angelesin 1984 olympialaisissa hän saavutti viisi mitalia ja nousi ensimmäisenä yhdysvaltalaisena naisvoimistelijana olympiavoittajaksi. Hän saavutti ensin joukkuekilpailussa hopeaa ja pääsi henkilökohtaisen moniottelun finaaliin parhailla lähtöpisteillä. Ottelufinaalissa hän sai nojapuusuorituksestaan 9,85 ja puomilta 9,80 pistettä, jolloin Romanian Ecaterina Szabó nousi kokonaispisteissä hänen ohitseen. Kolmannelta telineeltään permannolta Retton sai täydet 10,00 pistettä. Kun romanialaisen Maria Simionescun johtama tuomaristo antoi hänelle täydet pisteet myös hypystä, nousi hän voittoon 0,05 pisteen erolla suorituksensa jo aiemmin päättäneeseen Szaboon. Rettonin yhteispisteet olivat 79,175. Telinefinaaleissa Szabo oli parempi ja 145-senttisen Rettonin tulokseksi kirjattiin hopeaa hypyssä (19,850), pronssia permannolla (19,775) ja nojapuilla (19,800) sekä neljäs sija puomilla (19,550).
Retton oli ensimmäinen henkilökohtaisessa moniottelussa olympiakultaa voittanut yhdysvaltalainen voimistelija.


title: Mary Lou Retton

text:
Mary Lou Rettonia valmensi vuonna 1981 Yhdysvaltoihin muuttanut romanialainen Bela Karolyi. Retton lopetti voimistelu-uransa vuonna 1984.
Urheilu-uransa jälkeen Retton avioitui Texas Longhornsin entisen pelinrakentajan, Shannon Kelleyn kanssa.


title: Julianne McNamara

text: Julianne Lyn McNamara (s. 11. lokakuuta 1965 Flushing, New York) on entinen yhdysvaltalainen telinevoimistelija ja olympiavoittaja.


title: Julianne McNamara

text: McNamara voitti Los Angelesin 1984 olympialaisissa kultaa nojapuilla tasapistein 19,950 kiinalaisen Ma Yanhongin kanssa, hopeaa joukkuekilpailussa ja permannolla (19,950 p) sekä sijoittui neljänneksi moniottelussa pistein 78,400 häviten romanialaiselle Simona Paucălle 0,275 pisteellä.


title: Julianne McNamara

text: Ainoan MM-mitalinsa McNamara saavutti Moskovassa 1981 sijoittumalla nojapuilla jaetulle pronssimitalille.


title: There! I’ve Said It Again

text:
There! I've Said It Again on Bobby Vintonin seitsemäs studioalbumi, joka julkaistiin tammikuussa 1964.
Albumi saavutti 8:n sijan Billboard 200 -listalla. Albumilta julkaistiin kaksi singleä, "There! I've Said It Again" ja "My Heart Belongs to Only You".
Albumit - Billboard (North America)
Singlet - Billboard (North America)


title: Bernard Parker

text: Bernard Melvin Parker (s. 16. maaliskuuta 1986 Boksburg, Etelä-Afrikka) on eteläafrikkalainen jalkapalloilija, joka edustaa serbialaista Punaista tähteä. 172 senttimetriä pitkän Parkerin pelipaikka on hyökkäyksessä tai keskikentällä hyökkäävässä roolissa.


title: Bernard Parker

text: Heinäkuussa 2009 Parker siirtyi edustamastaan Belgradin Punaisesta tähdestä Alankomaiden Eredivisienissä kaudella 2008-09 toiseksi sijoittuneeseen Twenteen. Twenteä valmentaa entinen Englannin jalkapallomaajoukkueen päävalmentaja Steve McClaren.


title: Bernard Parker

text: Parker edustaa Etelä-Afrikkaa 2009 Maanosaliittojen cupissa, jossa hän teki joukkueensa molemmat maalit 17. kesäkuuta 2009 pelatussa ottelussa Uutta-Seelantia vastaan. Hänet valittiin ottelun parhaaksi pelaajaksi.


title: Yrjö Ekqvist

text: Yrjö Rafael Ekqvist (10. marraskuuta 1898 Tammisaari – 20. marraskuuta 1973 Perniö) oli suomalainen keihäänheittäjä. Hän edusti Ekenäs IF:ää ja HIFK:ta.


title: Yrjö Ekqvist

text: Ekqvist sijoittui Pariisin olympialaisissa neljänneksi tuloksella 57,56. Hän edusti Suomea myös maaottelukilpailuissa. Ennätyksensä 65,33 hän heitti Turussa 14. syyskuuta 1924. Vain Jonni Myyrä oli aiemmin heittänyt keihästä pidemmälle.


title: Yrjö Ekqvist

text: Ekqvist saavutti Kalevan kisoissa keihäänheitossa kultaa 1923 ja 1924, hopeaa 1925 ja 1926 sekä pronssia 1918 ja 1922. Keihäänheiton kahden käden yhteistuloskilpailussa hän sai kultaa 1917, 1923 ja 1924 sekä hopeaa 1918 ja 1922.


title: Emäkkikasvit

text: Emäkkikasvit ("Fumariaceae") on "Ranunculales"-lahkoon kuuluva ruohokasvien heimo vanhassa Cronquistin luokittelujärjestelmässä sekä eräissä muissa vanhentuneissa luokitteluissa. Nykyään heimon suvut yleensä luokitellaan unikkokasveihin ("Papaveraceae") kuuluviksi, alaheimoon "Fumarioideae". Sukuja on luokittelutavasta riippuen 15–18 ja lajeja noin 530, joista suurin osa kasvaa pohjoisen pallonpuoliskon lauhkealla ja subtrooppisella vyöhykkeellä. Etelä-Afrikka on emäkkikasvien toinen keskeinen esiintymisalue. Euroopassa tavataan muutamia kymmeniä erilaisia emäkkikasvien lajeja.


title: Wael Gomaa

text: Wael Gomaa (, s. 3. elokuuta 1975 Al-Mahalla al-Kubra, Egypti) on egyptiläinen jalkapalloilija. Puolustajana pelaava Gomaa edustaa Egyptin valioliigassa pelaavaa Al-Ahlia.


title: Pellavamarkkinat

text: Pellavamarkkinat on Hämeenlinnassa Lammilla vuosittain kesäkuussa järjestettävä, nykyisin yksipäiväinen markkinatapahtuma. Vuonna 2010 Pellavamarkkinat järjestettiin 40. kerran. Parhaimmillaan kävijöitä on ollut yli kymmenentuhatta. Tapahtuma on muutamaa poikkeusvuotta lukuun ottamatta järjestetty Hakkalan koulun ympäristössä. Markkinat järjestää Lammin Lions Club. Lammin pellavamarkkinoilla on järjestetty juhannusviikkoa edeltävän viikon lauantaina. Markkinoilla on yleensä 5 000–10 000 kävijää, ja se on järjestetty vuonna 2010 jälleen kerran Hakkalan yläasteella. Pellavamarkkinat olivat viimeksi 19.6.2010.


title: Pellavamarkkinat

text: Ensimmäiset Pellavamarkkinat järjestettiin 17.–18. heinäkuuta 1971.


title: Mohamed Shawky

text: Mohamed Shawky (, s. 15. lokakuuta 1981 Port Said, Egypti) on egyptiläinen jalkapalloilija, pelipaikaltaan puolustava keskikenttäpelaaja. Hän edustaa Englannin valioliigassa pelaavaa Middlesbroughta.


title: Mohamed Shawky

text: Shawky aloitti jalkapalloilun ammattilaisena Al-Masrin joukkueessa kaudella 2000–2001, josta hän siirtyi maansa suurseuraan Al-Ahliin vuonna 2003. Shawky voitti joukkueessa muun muassa kolmesti Afrikan Mestarien liigan vuosina 2001, 2005 ja 2006. Elokuussa 2007 hän allekirjoitti kolmen vuoden sopimuksen englantilaisseura Middlesbrough FC:n kanssa.


title: Yrityssaneeraus

text: Yrityssaneeraus eli velkasaneeraus on tuomioistuimen hyväksymä toimenpide, jolla tervehdytetään ylivelkaantuneen oikeushenkilön toiminta. Yrityssaneeraukseen hakeutuminen on usein vaihtoehto konkurssille. Yrityssaneeraukseen hakeudutaan kassavirtaongelmien ja rahoitusvaikeuksien vuoksi, jotta voidaan uudelleenneuvotella ja vähentää velkoja ja parantaa tai palauttaa likviditeetti, jotta oikeushenkilö voi jatkaa toimintaansa. Saneerausmenettelyn kohteena voi olla yksityinen elinkeinonharjoittaja, avoin yhtiö, kommandiittiyhtiö, osakeyhtiö, osuuskunta, asunto-osakeyhtiö tai taloudellista toimintaa harjoittava yhdistys.


title: Yrityssaneeraus

text: Yrityssaneeraukseen voidaan hakeutua mikäli velallinen ei pysty suoriutumaan veloistaan eräpäivinä. Hakemus tehdään tuomioistuimeen ja hakijana voi toimia velallinen tai velkoja. Yrityssaneeraushakemus voidaan tehdä vaikka velkoja hakee velallista konkurssiin. Tuomioistuin voi keskeyttää konkurssihakemuksen käsittelyn sekä ulosoton väliaikaisesti. Tuomioistuimen ei tarvitse ottaa käsittelyyn puuttellista yrityssaneeraushakemusta. Yrityssaneeraukseen ei voi enää hakeutua mikäli velallinen on jo konkurssissa.


title: Yrityssaneeraus

text: Saneeraushakemuksen tulee sisältää yhtiön tarkat taustatiedot, omistussuhteet, tilinpäätös, tuore välitilinpäätös, luettelo veloista ja varoista sekä tilintarkastajan lausunto maksukyvystä.


title: Yrityssaneeraus

text: Yritykset hakeutuvat saneeraukseen usein liian myöhään.


title: Yrityssaneeraus

text: Saneerausmenettely voidaan aloittaa mikäli siihen suostuu vähintään kaksi velkojaa, joiden yhteenlasketut saatavat edustavat vähintään viidennestä veloista. Mikäli kaikki yrityssaneerauksen edellytykset täyttyvät, tuomioistuin määrää yrityksen saneeraukseen. Hyväksytyssä saneerausohjelmassa velkojen takaisinmaksulle on luotu maksuohjelma ja velkojen kokonaismäärää saatetaan olla leikattu. Yrityssaneerauksesta tulee velalliselle merkintä kaupparekisteriin.


title: Yrityssaneeraus

text: Tuomioistuin määrää saneerausmenettelyn alussa selvittäjän, jonka toimena on laatia selvitys velallisen varoista, veloista ja muista sitoumuksista sekä seikoista, joilla on vaikutusta velallisen taloudelliseen asemaan. Lisäksi tuomioistuimen on määrättävä velkojatoimikunta velkojien yhteiseksi edustajaksi, mikäli velkojia on monta.


title: Yrityssaneeraus

text: Yrityssaneeraus päättyy viimeistään siinä vaiheessa kun maksuohjelman mukaiset maksut on suoritettu. Mikäli yrityssaneerauksen aikana velallinen ei pysy maksuohjelmassa, niin yrityssaneeraus voidaan keskeyttää. Tämä aiheuttaa yleensä nopeasti velallisen konkurssin.


title: Aloisia Brial

text: Aloisia Brial (k. 1972) oli Wallis ja Futunaan kuuluvan Uvean (Wallis) perinteisen kuningaskunnan kuningatar. Hän hallitsi vuosina 1953–1958.


title: Aloisia Brial

text: Hänen edeltäjänsä oli Soane Toke ja seuraajansa Tomasi Kulimoetoke II.


title: Soane Toke

text: Soane Toke oli Wallis ja Futunaan kuuluvan Uvean (Wallis) perinteisen kuningaskunnan kuningas. Hän hallitsi ainoastaan yhden päivän vuonna 1953.


title: Soane Toke

text: Hänen edeltäjänsä oli Kapeliele Tufele III ja seuraajansa Aloisia Brial.


title: Henk Norel

text: Henk Norel (s. 17. syyskuuta 1987, Gorinchem) on alankomaalainen koripalloilija. Hänen seurajoukkueenaan toimii tällä hetkellä DKV Joventut.


title: Henk Norel

text: Norel aloitti pelaamisen Demon Astronauts Amsterdamin juniorijoukkueissa, joista hän siirtyi Joventut Badalonaan vuonna 2005. Häntä ei pidetty kuitenkaan vielä tarpeeksi kehittyneenä ACB:hen, joten hänet pistettiin pelaamaan CB Pratiin, joka pelasi Liga EBA:ssa. Kaudella 2006–2007 Norel pelasi yhden ruonkosarjapelin Joventutissa ennen kuin hänet myytiin takaisin lainalle Pratiin LEB Silveriin. Seuraavaksi kaudeksi Norel pääsi pelaamaan LEB Oroon CB Lucentum Alicanten paitaan.


title: Henk Norel

text: Yhden kauden jälkeen Alicantessa Joventut päätti nostaa hänet edustusjoukkueeseen. Ensimmäisellä kokonaisella Joventut-kaudellaan Norel teki Euroliigassa 3,1 pistettä ja otti 2,2 levypalloa ottelua kohden. Hänen aggressiivinen pelitapansa takia hän muun muassa mursi nenänsä debyyttikautensa aikana, mutta nousi kotiyleisön suosikiksi.


title: Tuuleen kirjoitettu

text: Tuuleen kirjoitettu ("Written on the Wind") on vuonna 1956 ensi-iltansa saanut Douglas Sirkin ohjaama draamaelokuva. George Zuckermanin käsikirjoitus perustuu Robert Wilderin vuonna 1947 kirjoittamaan novelliin. Pääosissa ovat Rock Hudson, Lauren Bacall, Robert Stack ja Dorothy Malone. Elokuva kertoo seksin, vallan ja rahan yhteen punoutuneista siteistä. Dorothy Malone sai Oscar-palkinnon elokuvan sivuroolista ja lisäksi elokuva sai Oscar-ehdokkuudet tunnusmusiikistaan (säv. Victor Young ja san. Sammy Cahn) sekä miessivuosasta (Robert Stack).


title: Tuuleen kirjoitettu

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tell Me Why

text:
Tell Me Why on Bobby Vintonin kahdeksas studioalbumi, joka julkaistiin heinäkuussa 1964.
Albumilla on yksi singlellä julkaistu kappale "Tell Me Why". Albumilla on coverversiot "Somewhere Along the Way," "When I Lost You," "Some of These Days," "Maybe You'll Be There", "If You Love Me (Really Love Me)" ja "I Wanna Be Loved".


title: Tell Me Why

text:
Albumi - Billboard (North America)
Singlet - Billboard (North America)


title: Cimarron Strip

text: Cimarron Strip on yhdysvaltalainen western tv-ohjelma, jota esitettiin vuosina 1967–1968. Sarja lopetettiin huonojen arvostelujen takia ensimmäisen tuotantokauden jälkeen.


title: Cimarron Strip

text: Sarja kertoo "The Indian Country"n liittovaltion sheriffistä Jim Crownista (Whitman), jonka tehtävä on pitää laki kurissa Kansas Terrorityn ja Indian Terrorityn välillä 1880-luvulla.


title: 19 (kappale)

text: 19 tai Nineteen, on brittiläisen musiikintekijä Paul Hardcastlen vuonna 1985 julkaisema kappale, joka on julkaistu Hardcastlen nimikkoalbumilla sekä omana singlenä. Kappale kertoo Vietnamin sodasta ja sodasta selvinneistä sotilaista. Kappaleen mukaan "sotilaan keski-ikä oli toisessa maailmansodassa 26 vuotta, Vietnamissa se oli 19".


title: 19 (kappale)

text: Singlen B-puoli oli kappale ""Fly by Night"".


title: 19 (kappale)

text: Single nousi Suomen virallisen listan sijalle 3.


title: Joensuu 1685

text: Joensuu 1685 on helsinkiläinen vuoden 2007 alusta toiminut rock-yhtye. Sen jäseniä ovat veljekset Markus Joensuu (rummut) ja Mikko Joensuu (laulu, kitara, Farfisa) sekä basisti Risto Joensuu (ei sukua).


title: Joensuu 1685

text: Yhtyeen nimen ensimmäinen osa on selvä: se on yhtyeen kaikkien jäsenten sukunimi. Vuosiluku 1685 kaivettiin Mikon mukaan suoraan sukupuusta: "Alun perin lähti siitä, että numerot on siistejä, ja mitä enemmän numeroita, sitä siistimpää. Jossain vaiheessa tuntui, että olisi hyvä olla myös joku nimi, ja "Joensuu" sopi melko luontevasti." Sukututkimuksesta löytyi Isovihan aikaan vaikuttanut Peter Krook, joka oli syntynyt sukunimi-nimen jatkeeksi päätyneenä vuonna. Yhtyeen päämäärä kirkastui Risto Joensuun liityttyä veljesten entiseen "kitaravetoista rokkia soittaneeseen" yhtyeeseen. Kun tuo ryhmä oli muuntautunut aikansa, Joensuu 1685 eriytyi omaksi yksikökseen.


title: Joensuu 1685

text: Joensuu 1685 julkaisi nimeään kantavan debyyttilevynsä syyskuussa 2008. Levyn yhtenä tuottajana toimi 22-Pistepirkkojen Asko Keränen, ja sen julkaisi Pistepirkkojen pyörittämä levy-yhtiö. Musiikkikriitikoilta tulleen vastaanoton perusteella kyseessä oli yksi vuoden merkittävimmistä kotimaisista indie-julkaisuista. Rumba-lehden kriitikot valitsivat levyn vuoden 2008 kotimaiseksi albumiksi. Lisäksi yhtye valittiin musiikkialan tärkeimmän vuosittaisen tapahtuman Musiikki & Median yhteydessä järjestettävän Lost In Music -festivaalin odotetuimmaksi artistiksi.


title: Joensuu 1685

text: Studioalbumit


title: Joensuu 1685

text: Singlet


title: Crossover (musiikki)

text: Crossover-termi liitetään yleensä päämerkityksessään musiikkiteoksiin tai musiikin esittäjiin, jotka on sijoitettu kahdelle tai useammalle erilaista musiikkimakua tai tyylilajia edustavalle levylistalla. Jos toisella listalla on yhdistettyjä tyylilajeja, kuten "Hot 100" -listalla, teosta ei pidetä crossoverina.


title: Crossover (musiikki)

text: Joissakin yhteyksissä crossover-termi saattaa sisältää negatiivisia sivumerkityksiä viittaamalla musiikin omaleimaisten ominaispiirteiden sovittamiseen enemmän suurten kuuntelijajoukkojen makua miellyttäviksi.


title: Crossover (musiikki)

text: Crossover -termillä on totuttu kuvaamaan artistia, joka on omaksunut musiikkiinsa voimakkaasti klassisia vaikutteita, mutta joiden musiikissa on pohjimmiltaan helposti lähestyttävä ja populaari sointi tai suurelle yleisölle helposti markkinoitavissa oleva muoto.


title: Kahlehditun Pyhän Pietarin katedraali

text: Kahlehditun Pyhän Pietarin katedraali () on vuonna 1845 käyttöön vihitty roomalaiskatolinen katedraali Cincinnatissa Ohiossa ja Cincinnatin roomalaiskatolisen arkkihiippakunnan tuomiokirkko. Se on ollut Kansallisessa historiallisten paikkojen rekisterissä vuodesta 1973.


title: Kahlehditun Pyhän Pietarin katedraali

text: Vuonna 1977 katedraalissa vieraili puolalainen arkkipiispa Karol Wojtyła, josta seuraavana vuonna tuli paavi Johannes Paavali II.


title: Saara Skyttä

text: Saara Eeva Maria Skyttä (s. 25. maaliskuuta 1987 Lieto) on suomalainen kestävyysjuoksija. Hän edustaa Liedon Parmaa ja häntä valmentaa Anne Skyttä.


title: Saara Skyttä

text: Hän on edustanut Suomea kahdesti alle 20-vuotiaiden MM-kisoissa 3 000 metrin estejuoksussa. 13. heinäkuuta 2004 hän juoksi Grossetossa, Italiassa 11.21,11 ja 15. elokuuta 2006 hän juoksi Pekingissä, Kiinassa 10.39,56. Kummallakaan kerralla hän ei selviytynyt loppukilpailuun.


title: Saara Skyttä

text: Hän on osallistunut myös Suomi–Ruotsi-maaotteluun kahdesti, vuosina 2006 ja 2007 ollen 3 000 metrin esteiden neljäs ja kolmas ajoilla 10.25,68 ja 10.29,83.


title: Kofola

text: Kofola on kolajuoma, jota valmistetaan Tšekissä. Sitä valmistaa "Kofola a.s." Juoma tuli myyntiin kommunistisessa Tšekkoslovakiassa vuonna 1962 hallinnon haluttua osoittaa, että länsimaisia Coca-Colan ja Pepsin kaltaisia tuotteita osataan valmistaa itsekin. Kofolan makua kuvataan niitä hieman kitkerämmäksi. Tuotteen kuuluisa mainoslause suomentuu ”On monenlaisia janoja, mutta vain yksi Kofola”.


title: Hannibal (artisti)

text: Hannu Ilmari Stark (s. 17. lokakuuta 1976 Rovaniemi), tunnetaan paremmin taiteilijanimellään Hannibal, on suomalainen rap-artisti ja levy-yhtiö Joku Roti Recordsin perustaja. Hannibal aloitti uransa Tulenkantajat -nimisessä rap/funk -yhtyeessä vuonna 1998 ja muodosti myöhemmin samassa yhtyeessä toimineen Sopan kanssa Hannibal & Soppa -rap-duon. Duon hajottua Hannibal jatkoi uraansa soolona ja Joku Roti Mafian kanssa.


title: Hannibal (artisti)

text: Hannibal aloitti uransa funk -tyylistä hip hopia soittavassa Tulenkantajat -yhtyeessä. Se perustettiin Rovaniemellä syksyllä 1998 ja siihen kuuluivat myös Herra Soppa, Marko Olavi Ylianttila, Herra Hadji, UnikJage, J. Karttimo ja Tomba Krutsin. Yhtye ehti julkaista kaiken kaikkiaan kolme studioalbumia, "Tulenkantajat" (2001), "Teillä laki, meillä laulu" (2002) ja "Hyvää syntymäpäivää rouva presidentti" (2003). Tulenkantajat hajosivat vuonna 2004.


title: Hannibal (artisti)

text: Tulenkantajien siirryttyä telakalle perustivat yhtyeen MC:t Hannibal ja Soppa oman hip hop duon vuonna 2005. Duo julkaisi kaksi omakustannelevyä: "Promoa huudeilles" (2005) ja "Sun huudit ei oo seiffit" (2006) sekä kolme studioalbumia: "Pahat viinit" (2005), "Meiän asia" (2007), joista ensimmäinen julkaistiin 3rd Rail Musicin ja jälkimmäinen Hannibalin perustaman levy-yhtiön Joku Roti Recordsin kautta. Hannibal & Soppa hajosi heinäkuussa 2009, ja Soppa erotettiin Joku Roti Recordsin hallituksesta päihdeongelman takia. Hajoamisen jälkeen Soppa ei ole ollut enää missään tekemisissä Hannibalin tai muiden Joku Roti Recordsin artistien kanssa.


title: Hannibal (artisti)

text: Hannibalin ensimmäinen soololevy "Streets of Nekala" julkaistiin keväällä 2009 Joku Roti Recordsin kautta. Albumilla vaikuttaa vahvasti Joku Roti Recordsin henkilöstö, joten albumi julkaistiin artistinimellä "Hannibal & Joku Roti Mafia". Albumi sijoittui ilmestymisviikollaan (14/2009) Suomen virallisen listan 36. sijalle. Toinen sooloalbumi "Ad Portas" julkaistiin 5. toukokuuta 2010 ja se debytoi ilmestymisviikollaan (10/2010) Suomen virallisella albumilistalla sijalla 32. Myös tämän albumin julkaisi Joku Roti Records ja se julkaistiin edellisenkin tavoin "Hannibal & Joku Roti Mafia" -artistinimellä. Hannibalin kolmas sooloalbumi "Viimiseen hengenvetoon" julkaistiin 9. marraskuuta 2011. Sen julkaisivat yhteistyössä Joku Roti ja Monsp. Albumi on ikään kuin jatko osa "Ad Portasille" ja se on Hannibalin mukaan viimeinen "Hannibal & Joku Roti Mafia" -nimellä julkaistava äänite. Hannibal kuitenkin kertoi Redrum-187:n haastattelussa jatkavansa musiikin tekoa nimellä "Hannibal Stark". "Viimiseen hengenvetoon" nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012.


title: Hannibal (artisti)

text: Tulenkantajien ja Hannibalin & Sopan lisäksi Hannibal on ollut mukana monissa muissakin yhtyeissä ja projekteissa. Hän oli osana Pahat Viinit -kokoonpanoa yhdessä Sopan, Kilari Audion, Massimon ja Hullu-Jukin kanssa. Hannibal, Soppa, Jodarok, Dxxxa D ja A. Paskiainen muodostivat puolestaan Koodipossen, jonka ainoaksi jäänyt albumi "Mutka matkassa" julkaistiin Soon Come Recordingsin kautta vuonna 2007.


title: Hannibal (artisti)

text: Ei Toivotut Lapset oli Hannibalin, Sopan, Jodarokin ja Seyed Alin projekti kun taas Anno Fallossa vaikuttivat Hannibalin ja Sopan lisäksi Dxxxa D, Hra Piru ja Käsmä. Anno Fallo ehti julkaista Poko Recordsin kautta singlen "Lapin gangsta" vuonna 2001 ja "Helmiä sioilta" EP:n, jonka julkaisi Roku Records vuonna 2005.


title: Hannibal (artisti)

text: Hannibal kuuluu myös Tykopaatin, Edorfin ja Kilari Audion kanssa Hobo News -nimiseen kantriyhtyeeseen. Yhtye aloitti toimintansa vuonna 2009. Hannibal julkaisi Roitown Ink -yhtyeestä tutun Tomigunin (tunnetaan myös nimellä "Pioneer") kanssa "Funkkia kiesiin" -nimisen yhteisalbumin Joku Roti Recordsin kautta 27. huhtikuuta 2011. Hannibal käyttää albumilla nimeä "Big Baali". Albumi nousi julkaisuviikollaan (18/2011) Suomen virallisen listan 27. sijalle. Albumin kappaleesta "Kruisin' (niinkö Iceberg Slim)" on julkaistu myös musiikkivideo. Lisäksi Joku Roti Recordsin ympärillä pyörivän Joku Roti Mafian albumi julkaistaan syksyllä 2015.


title: Hannibal (artisti)

text: Vuodesta 2014 Stark on vaikuttanut yhtyeessä Tre-Funk III yhdessä Haamun ja 6Mäen kanssa. Yhtyeen debyyttialbumi Planeetta Funk julkaistiin Monspilla lokakuussa 2016.


title: Hannibal (artisti)

text: Hannibal sai taiteilijanimensä "Hannibal" jo nuorena, kun hänen ystävänsä ehdotti sitä historian tunnin jälkeen. Nimi tulee antiikin ajan sotapäälliköstä Hannibal Barkasta.


title: Koko-teatteri

text: KokoTeatteri on vuonna 1997 perustettu vapaan kentän ammattiteatteri sekä Jazz Clubi, joita hallinnoi KokoTeatteri -yhdistys ry. Vuoden 2012 alusta KokoTeatterin toimitilat ovat olleet Hakaniemessa Svenska Gårdenissa.


title: Koko-teatteri

text: Teatterilla on kolme vakinaista työntekijää, 50 jäsentä ja sen produktioissa vierailee vuosittain 30–40 freelanceteatterilaista. Se on vuoden 2008 alkuun mennessä tuottanut yli 70 ensi-iltaa. Esitykset ovat teatteria ja tanssia, joissa yhdistellään monia taiteenlajeja. Teatteri saa valtion harkinnanvaraista tukea. Lisäksi sitä tukevat Valtion Tanssitaidetoimikunta ja Helsingin kaupungin kulttuuriasiainkeskus. Se järjestää nimellä Olohuone yleisölle avoimia tilaisuuksia, joissa on muun muassa taiteilijatapaamisia ja keskusteluja.


title: Koko-teatteri

text: Teatteri on perustettu sen taiteellisen johtajan, tanssija-koreografi-näyttelijä Anna Veijalaisen aloitteesta. Ensimmäisen toimintavuoden ensimmäinen esitys oli tanssiteatteriteos "Armon arpajaiset". Toiminta alkoi 1998 klubimuotoisena. Vuonna 2001 teatteri aloitti yhteistyön Q-teatterin Baltic Circle -festivaalin kanssa. Ylen TV1:n "Valopilkku"-ohjelma valitsi teatterin jo heti perustamisvuonna Vuoden Valopilkuksi. Sen toimitilat olivat vuodesta 2000 vuoden 2011 loppuun entisessä elokuvateatterissa Helsingin Kruununhaassa. Vuoden 2012 alussa yhdistys muutti Hakaniemeen uusiin tiloihin Svenska gårdeniin. Avajaisia vietettiin 3. helmikuuta 2012.


title: Koko-teatteri

text: Teatterin kymmenvuotisjuhlanäytelmä oli virolaisen kirjailijan Andrus Kivirähkin kirjasta dramatisoitu "Riihiukko".


title: Koko-teatteri

text: Koko Jazz Club on basisti Timo Hirvosen ja rumpali Jussi Lehtosen luotsaama livejazz-klubi.


title: Koko-teatteri

text: Lavalla on käynyt Suomen merkittävimpiä jazz-kokoonpanoja ja -artisteja, kuten Severi Pyysalo, Marzi Nyman, Jukkis Uotila, Jussi Fredriksson, Kari Ikonen, Manu Dunkel, Pope Puolitaival ja Jussi Kannaste sekä kansainvälisiä artisteja kuten Tim Ries, Bernard Flowler, Jonathan Kreisberg, Billy Hart, Tim Hagans, Bob Moses ja Joey Calderazzo.


title: Koko-teatteri

text: Koko Jazz Club muutti Unioninkadulta Hämeentielle vuodenvaihteessa 2011–2012.


title: Koko-teatteri

text: Yhteistyössä Koko Jazz Clubin pääyhteistyökumppanit ovat Sibelius-Akatemia ja Eastway. Keväällä 2012 oli yhteistyössä tehtyjä konsertteja niin Sibelius Akatemian, kuin Metropoliankin kanssa. Koko Jazz Clubille myönnettiin vuonna 2018 Suomi-palkinto tunnustuksena merkittävästä taiteellisesta toiminnasta.


title: Mohamed Soliman

text: Mohamed Soliman Homos (, s. 1. tammikuuta 1979) on egyptiläinen jalkapalloilija, pelipaikaltaan keskikenttäpelaaja, Hän edustaa Egyptin valioliigassa pelaavaa Ismailia.


title: Erik Eriksson

text: Erik Gideon Eriksson (12. kesäkuuta 1897 Dragsfjärd – 21. toukokuuta 1975 Helsinki) oli suomalainen moukarinheittäjä. Hän edusti Kronohagens IF:ää ja HIFK:ta.


title: Erik Eriksson

text: Eriksson sijoittui Pariisin olympialaisissa 1924 moukarinheitossa neljänneksi tuloksella 48,74. Pronssimitalisti Malcolm Nokes heitti 48,875. Amsterdamin olympialaisissa 1928 Eriksson sijoittui yhdeksänneksi heitettyään 46,22. Hän edusti Suomea myös maaottelutasolla. Ennätyksensä 50,76 hän heitti Kajaanissa 25. heinäkuuta 1931. Painonheitossa hän heitti parhaimmillaan tuloksen 10,34 Lahdessa 1924.


title: Erik Eriksson

text: Eriksson saavutti Kalevan kisoissa moukarinheitossa kultaa 1919, 1921, 1922, 1923, 1924, 1927 ja 1928. Hopeaa hän sai 1918, 1929, 1930 ja 1931 sekä pronssia 1920. Painonheitossa hän voitti Suomen-mestaruuden 1923 ja 1924, sai SM-hopeaa 1919 ja 1921 sekä pronssia 1916, 1917 ja 1922.


title: Emma Millard

text: Emma Marie Elisabeth Millard (s. 10. elokuuta 1990 Toijala) on suomalainen aitajuoksija, jolla on myös Ison-Britannian kansalaisuus. Hän edustaa Toijalan Vauhtia ja hänen valmentajinaan toimivat Robin Millard ja Lawrence Johnson.


title: Emma Millard

text: Alle 20-vuotiaiden MM-kisoissa 9. heinäkuuta 2008 Bydgoszczissa, Puolassa Millard juoksi 400 metrin aitajuoksussa ajan 60,13 s eikä selviytynyt finaaliin. Alle 20-vuotiaiden EM-kilpailussa Novi Sadissa 2009 Millard aitoi neljänneksi ajalla 58,52. Hän osallistui myös Suomi–Ruotsi-maaotteluun vuonna 2008, jolloin hän oli 400 metrin aitajuoksun neljäs ajalla 60,59 s.


title: Emma Millard

text: Helsingin EM-kilpailuissa 2012 Millard karsiutui 400 metrin juoksun alkuerissä mutta teki uuden ennätyksensä 57,61 s jääden välieräpaikasta puoli sekuntia.


title: Emma Millard

text: Hän on saavuttanut kahdeksan henkilökohtaista aikuisten SM-mitalia. Ensimmäisen kultamitalinsa hän sai Mustasaaressa 22. helmikuuta 2009, kun hän aitoi sisäradoilla harvoin juostun 400 metrin aitajuoksun voittoon epävirallisella sisäratojen maailmanennätyksellä 58,68 s.


title: Emma Millard

text: Vuosi 2013 oli Millardille välivuosi, jonka aikana hän ei kilpaillut kertaakaan. Vuonna 2014 Millard on kilpaillut Yhdysvalloissa.


title: Jari Vanttaja

text: Jari Antero Vanttaja (s. 15. elokuuta 1986 Oulu) on suomalainen koripalloilija, joka edustaa kaudella 2014–15 Oulun NMKY:tä.


title: Jari Vanttaja

text: Vanttajan kasvattajaseura on Oulun NMKY, jonka juniorijoukkueissa hän pelasi aina vuoteen 2005 saakka. Suomen suurseuroista Vantaan Pussihukat ja Espoon Honka osoittivat kiinnostuksensa Vanttajaa kohtaan ja näistä kahdesta seurasta Vanttaja valitsi Hongan.


title: Jari Vanttaja

text: Ensimmäinen kausi SM-sarjassa ei kuitenkaan ollut paras mahdollinen, sillä hän kärsi jalkapöydän rasitusvammasta. Vanttaja siirtyi Suomesta Baylorin yliopistoon, jossa hän pelasi kahden kauden ajan. Vastuu ja peliaika olivat kuitenkin pieniä, joiden takia hän tuli takaisin Suomeen ja teki Team Componentan kanssa yhden vuoden sopimuksen. Yhden kauden jälkeen Karkkilassa Vanttaja siirtyi Namika Lahteen kahden vuoden sopimuksella. Lahden paidassa hän voitti Suomen mestaruuden kaudella 2008–09.


title: Streets of Nekala

text: Pahat Viinit esittää: Streets of Nekala on rap-artisti Hannibalin ensimmäinen sooloalbumi. Albumin julkaisi Joku Roti Records 25. maaliskuuta 2009. Albumilta julkaistiin tammikuussa 2009 näytekappaleet "Peruslätkää hasarinkiin", "Nyt ammutaan pankkiiri", "Erikoista" ja "Ruohikossa sihisee", joista jälkimmäisin on ilmaisladattavana Redrum-187 -sivustolla. Albumi sijoittui julkaisuviikollaan (14/2009) sijalle 36. Suomen virallisella listalla.


title: Oleg Bogomoloff

text: Oleg Bogomoloff (11. syyskuuta 1920 – 19. marraskuuta 1976) oli suomalainen jalkapalloilija ja jääkiekkoilija.


title: Oleg Bogomoloff

text: Tukimiehenä ja hyökkääjänä jalkapalloa pelannut Bogomoloff edusti koko uransa ajan 1938–1950 Kiffeniä mestaruussarjassa ja 1. divisioonassa. Hänen suurin saavutuksensa oli SM-pronssi 1949. Kaikkiaan Bogomoloff pelasi kahdeksan kauden aikana 107 pääsarjatason ottelua, joissa hän teki 27 maalia.


title: Oleg Bogomoloff

text: Jalkapallomaajoukkueessa Bogomoloff pelasi vuosina 1939–1948 kolme maaottelua.


title: Oleg Bogomoloff

text: Bogomoloff pelasi myös jääkiekkoa SM-sarjassa. Hän edusti Kiffeniä 1940–1946 ja Helsingfors Skridskoklubbia 1946–1951. Bogomoloff voitti Kiffenissä mestaruuden kausilla 1940–1941 ja 1942–1943.


title: Oleg Bogomoloff

text: Bogomoloff oli koulutukseltaan diplomiekonomi ja Juhava Oy:n toimitusjohtaja. Hän kuoli 56-vuotiaana sydänkohtaukseen lomamatkalla.


title: Carl-Magnus Ekman

text: Carl-Magnus Ekman (27. maaliskuuta 1938 – 8. kesäkuuta 2010) oli suomalainen jalkapalloilija.


title: Carl-Magnus Ekman

text: Laitahyökkääjänä pelannut Ekman edusti koko uransa ajan 1954–1965 HIFK:ta mestaruussarjassa ja 1. divisioonassa. Hän voitti HIFK:ssa Suomen mestaruuden kausilla 1959 ja 1961. Kaikkiaan Ekman pelasi kahdeksan kauden aikana 140 pääsarjatason ottelua, joissa hän teki 31 maalia.


title: Carl-Magnus Ekman

text: Maajoukkueessa Ekman pelasi vuosina 1958–1959 yhteensä 5 maaottelua, joissa hän teki yhden maalin.


Foundation for Research and Technology – Hellas (FORTH) () on Kreikassa toimiva tutkimuskeskus, joka on maan kehitysministeriön valvoma. Tutkimuskeskus on perustettu vuonna 1983, ja se on nykyisin yksi Kreikan suurimmista. Tutkimuskeskus muodostuu seitsemästä eri tutkimusinstituutista, jotka sijaitsevat Iraklionissa, Rethymnonissa, Ioánninassa ja Patraksessa. Foundation for Research and Technology – Hellaksen pääpaikka on Iraklionissa Kreetan saarella. Siellä sijaitsevat myös keskeiset hallintotoimistot.


Foundation for Research and Technology – Hellas on keskittynyt enimmäkseen sosiaalisiin, taloudellisiin ja tieteellisiin alueisiin teknologiassaan ja tutkimuksessaan, kuten esimerkiksi molekyylibiologiaan, laseriin, tietoliikenteeseen, bioteknologiaan, mikroelektroniikkaan, robotteihin, materiaaleihin, tietojenkäsittelytieteeseen, sovellettuun matematiikkaan, lääketieteeseen sekä kulttuurillisiin ja historiallisiin tutkimuksiin.


title: Tuulipölytys

text: Tuulipölytys on kasvien lisääntymiseen liittyvä tapahtuma, jossa siitepöly kulkeutuu heteistä emille tuulen mukana.


title: Tuulipölytys

text: Kaikki paljassiemeniset kasvit lisääntyvät tuulipölytyksen avulla. Koppisiemeniset kehittyivät myöhemmin, mutta vaikka eläinpölytystä pidetään tehokkaampana lisääntymistapana, on olemassa myös tuulipölytteisiä koppisiemenisiä kasveja, esimerkiksi kaikki heinäkasvit sekä monet lehtipuut.


title: Tuulipölytys

text: Koska tuulipölytteisten kasvien ei tarvitse houkutella hyönteisiä tai muita pölyttäjiä, niiden kukat ovat yleensä pienet ja tuoksuttomat. Sen sijaan heteet roikkuvat niin, että tuuli varistaa niistä siitepölyä helposti.


title: Jarrusukka

text: Jarrusukka on sukka, jonka pohjassa on usein muoviset jarruttavat täplät. Täplien tarkoitus on lisätä kitkaa sukkien käyttäjän ja lattian välillä ja näin pienentää liukumis- ja kaatumisriskiä.


title: Vitséntzos Kornáros

text: Vitséntzos Kornáros () (1553 Siteía – 1613/1614 Kástro) oli kreetalainen runoilija. Hän eli aikakaudella, jota kutsutaan Kreetan renessanssiksi.


title: Vitséntzos Kornáros

text: Kornáros tunnetaan romanttisesta eeppisestä runosta "Erotókritos" (), joka on kirjoitettu Kreetan murteella. Runon tapahtumapaikka on Ateena, jossa kuningas Herakles vaimoineen ja tyttärineen asuu. Kuninkaan neuvonantajan poika Erotókritos on rakastunut tyttäreen ja monien koetusten ja vaikeuksien jälkeen pari menee naimisiin. Nykyisin runoa lausutaan muun muassa Rethymnonin kirjallisuuspiireissä.


title: Vitséntzos Kornáros

text: Kornáros syntyi vuonna 1553 Kreetan saaren Siteíassa, jossa hän myös kasvoi. Naimisiin Kornáros meni Kástrossa (nykyinen Iraklion), jossa myös kuoli joko vuonna 1613 tai 1614. Kornáros kuului tunnettuun venetsialais–kreetalaiseen Cornaron (tai Corner) perheeseen.


title: Project Reality

text: Project Reality (PR) on Project Reality Mod Teamin ja Black Sand Studiosin kehittämä modi "Battlefield 2":lle ja "ArmA 2":lle, joka pyrkii realistiseen ase- ja fysiikkamallinukseen, tiimityöhön ja mahdollisimman todelliseen sotakokemukseen.


title: Project Reality

text: Battlefield 2:PR Modifikaatiosta julkaistiin 29. Kesäkuuta 2013 1.0 beta versio kahden vuoden kehittämisen jälkeen.


title: Project Reality

text: Project Realitysta on tehty myös muista peleistä riippumaton Battlefied 2:een pohjautuva itsenäinen ilmaispeli, joka julkaistiin vuoden 2015 toukokuussa.


title: Junjō romantica

text: Junjō romantica () on Shungiku Nakamuran yaoi-tyypin manga- ja animesarja, joka kertoo kolmesta homoparista. Animessa on kolme tuotantokautta, kaikissa 12 jaksoa. Manga-kirjoja on ilmestynyt 14.


title: Junjō romantica

text: Päähenkilöt ovat yaoi-kirjailija Akihiko Usami ja 18-vuotias opiskelija Misaki Takahashi. Anime sekä manga keskittyvät pääasiassa heidän elämäänsä, mutta välillä kerrotaan myös kahden muun parin elämästä; Kirjallisuudenopettaja Hiroki Kamijōn ja lääkäriopiskelija Nowaki Kusaman, sekä kirjallisuusprofessori Yō Miyagin ja opiskelija Shinobu Takatsukin suhteista. Kaikki hahmot ovat kuitenkin tavalla tai toisella toisilleen tuttuja. Esimerkiksi Hiroki on Usamin lapsuudenystävä sekä Misakin opettaja ja Miyagi on puolestaan Hirokin kollega.


title: Junjō romantica

text: Usami Akihiko "Usagi" (hänen lempinimensä,joka tarkoittaa jänistä japaniksi) on rikkaasta perheestä tullut 28-vuotias BL kirjailija, jolla on "pakkomielteenä" normaalien perheiden elämä, sillä itse hän ei sitä ole koskaan kokenut. Sen takia hän kerää leluja ja nimeää nallensa yleisimmillä Japanilaisilla nimillä, sekä haluaa kokeilla kaikkea "normaalia". Hänen isänsä on kuuluisan yhtiön johtaja ja hänen 31-vuotias velipuolensa on heidän isänsä perijä. Usamin veli on kateellinen pikkuveljelleen ja haluaa viedä kaiken Usamille tärkeän (Misakin).


title: Junjō romantica

text: Misaki Takashi on 18-vuotias normaali opiskelija, jonka vanhemmat ovat kuolleet auto-onnettomuudessa 10 vuotta sitten. Ainoa elävä perheenjäsen on Misakin isoveli Takahiro, joka kasvatti Misakin. Misakin toiveena on päästä samaan yliopistoon johon hänen isoveljensä olisi halunnut mennä, jollei olisi luopunut unelmastaan kavattaakseen Misakin.


title: Kirjokohokki

text:
Kirjokohokki ("Silene colorata", myös "Silene canescens") on kohokkikasvien heimoon ja kohokkien sukuun kuuluva kasvi. Kasvia tavataan Välimeren alueella.
__notoc__


title: Kirjokohokki

text: Kasvi kasvaa suikertavasti, ja enimmillään 50 senttimetriä korkeaksi.


title: Kirjokohokki

text: Kirjokohokin lehdet ovat pienet. Ylemmät lehdet ovat muodoltaan suikeat ja alemmat puolestaan lusikanmuotoiset. Lehdet ovat enimmillään kolme senttimetriä pitkiä.


title: Kirjokohokki

text: Kirjokohokilla on vaaleanpunaiset kukat, joissa on viisi sydämenmuotoista terälehteä. Kasvi kukkii tammikuusta toukokuuhun.


title: Kirjokohokki

text: Kirjokohokki kasvaa esimerkiksi viljelemättömillä pelloilla, kallioisilla teidenvarsilla sekä multaisilla "garigue"-mailla.


title: Anna Cummer

text: Anna Cummer (s. 2. tammikuuta 1977 Singapore) on kanadalainen näyttelijä, joka on työskennellyt enimmäkseen draamasarjojen ja animaatioiden parissa.


title: Anna Cummer

text: Cummer syntyi Singaporessa ja eli hetken aikaa myös Saskatoonissa, Saskatchewanissa, Kanadassa. Myöhemmin hän kävi ranskankielisen high schoolin Hongkongissa, jonka jälkeen Cummer muutti Englantiin opiskelemaan näyttelemistä. Opiskelun päätteeksi hän muutti takaisin kanadaan Vancouveriin vuonna 2000. Sittemmin Cummer on esiintynyt monipuolisesti teatterin, television, elokuvien ja animaatioiden parissa. Hän on muun muassa näytellyt televisiosarjoissa "Mies vailla nimeä", "Stargate Atlantis", "Eureka" ja "Smallville". Animaatioissa Cummerin merkittävin äänirooli on ollut "issa", muita animaatioita ovat olleet "Hamtaro", "Inuyasha" ja "".


title: Lisa Ann Beley

text: Lisa Ann Beley (s. 5. elokuuta 1975 Edmonton, Alberta) on kanadalainen ääninäyttelijä, joka on tehnyt alkuperäisiä äänirooleja animaatioihin ja animeen. Hänen tunnetuimpia äänirooleja ovat muun muassa Teela "He-Manissa", Override "issa", sekä Murrue Ramiusin rooli eri "Kidō Senshi Gundam SEED" animaatioissa.


title: Lisa Ann Beley

text: Beley aloitti ääniroolien tekemisen 1990-luvulla tehdessään samalla pieniä näytelmärooleja televisiosarjoihin, kuten "Salaiset kansiot" ja "Cold Squad". Hän työskenteli useimmiten Vancouverissa Ocean Group nimiselle äänitysyhtiölle, joka on erikoistunut japanilaisen animen jälkiäänitykseen. Sittemmin Beley on ollut yksi käytetyimmistä naisäänistä Kanadassa erityisesti animen parissa. Hänellä oli muun muassa Chi-Chin äänirooli "Dragon Ball Z:ssa" ja myöhemmin pieniä rooleja muun muassa "Zoidsissa" ja "Inuyashassa".


title: Lisa Ann Beley

text: Alkuperäisiä äänirooleja Beley on tehnyt myös vuodesta 1994 lähtien "Kimba the White Lioniin", "Where on Earth Is Carmen Sandiegoon", "Street Fighteriin", "iin" ja "iin". Hän oli myös vuosina 2003–2004 Action Force lelusarjasta tutun Scarlettin äänenä kahdessa tietokoneanimaatioelokuvissa ja .


title: David Orth

text: David Orth (s. 13. maaliskuuta 1965 Kitchener, Ontario) on kanadalainen näyttelijä, joka tunnetaan roolistaan Ned Malonena televisiosarjassa "The Lost World". Hänellä on ollut rooleja enimmäkseen draama- ja toimintasarjoissa, kuten "RoboCop", "Supernatural", "Falcon Beach", "L-koodi" ja "Smallville". Orthilla oli pieni dubbausrooli "Death Notessa" ja hän toimi Blizzardin äänenä "issa".


title: Radio Majakka

text: Radio Majakka oli turkulainen paikallisradio. Radioasema syntyi 2. heinäkuuta 1999 Meriradion aiemmin käyttämälle taajuudella 89,0 MHz. Radio Majakan omisti TS-Yhtymä, joka pyörittää nykyisellään radioasemia Radio Auran Aallot ja Zoom FM. Radio Majakan musiikki oli 100-prosenttisesti kotimaista. Lähetinmastot sijaitsivat Turussa, Korppoossa ja Uudessakaupungissa. Juontajina toimivat ainakin Markku Aalto, Petri Rinne, Kauko Leinonen, Tuire Suonpää, Tapio Äyräväinen käytti taitelijanimeä Leo Lähde, Helena Lappetelainen ja Ossi Valo.


title: Radio Majakka

text: Radio Majakan tilalle luotiin uusi radio, joka otti soittolistalleen myös ulkomaista musiikkia. Radio Majakka lopetti lähetykset 29. syyskuuta 2008 kello 11.59. Radio Melodia jatkoi siitä.


title: Raino Hallberg

text: Raino Sigurd Kalervo Hallberg () oli suomalainen poliitikko. Hänen puolueensa oli Kansallinen Kokoomus.


title: Raino Hallberg

text: Hallberg oli koulutukseltaan ekonomi, joksi hän valmistui vuonna 1913, kolme vuotta ylioppilaaksi kirjoittamisensa jälkeen. Hän työskenteli 1913–1917 Pohjoismaiden Osakepankin palveluksessa, 1917–1940 Pohjoismaiden Yhdyspankin Värtsilän konttorin johtajana ja 1944–1957 Pohjoismaiden Yhdyspankin Joensuun piirikonttorin johtajana.


title: Raino Hallberg

text: Suomen sisällissodan aikana Hallberg oli mukana Värtsilän suojeluskunnan toiminnassa.


title: Raino Hallberg

text: Hallberg valittiin eduskuntaan neljissä vaaleissa, 1951, 1954, 1958 ja 1962, ja hän toimi kansanedustajana 15 vuoden ajan, heinäkuusta 1951 huhtikuuhun 1966. Hän edusti Pohjois-Karjalan läänin vaalipiiriä (vuoteen 1962 nimeltään Kuopion läänin itäinen vaalipiiri). Eduskunnan valiokunnista hän vaikutti kulkulaitosvaliokunnassa, pankkivaliokunnassa ja puolustusasiainvaliokunnassa. Hän oli myös Pohjoismaiden neuvoston Suomen valtuuskunnan jäsen. Vaalikaudella 1962–1966 Hallberg oli eduskunnan ikäpuhemies.


title: Raino Hallberg

text: Kansanedustajuuden lisäksi Hallberg oli Joensuun kaupunginvaltuuston ja kaupunginhallituksen jäsen, kokoomuksen puoluevaltuutettu ja kolmesti presidentin valitsijamies, vaaleissa 1950, 1956 ja 1962.


title: Raino Hallberg

text: Hallbergin vanhemmat olivat metsänhoitaja Karl Sanfrid Hallberg ja Alvina Johanna Silvén. Hän oli kahdesti aviossa. Hänen ensimmäinen puolisonsa oli Aili Hendunen, jonka kanssa hän oli naimisissa vuosina 1918–1966. Vuonna 1966 hän avioitui Ritva Helena Venäläisen kanssa. Raino Hallberg kuoli marraskuussa 1970, 80-vuotiaana.


title: Kalle Vuorinen

text: Kaarle Henrik (Kalle Heikki) Vuorinen () oli suomalainen poliitikko.


title: Kalle Vuorinen

text: Mikkelin läänin vaalipiiriä edustanut Vuorinen toimi Suomalaisen puolueen kansanedustajana kahden vuoden ajan, maaliskuusta 1912 helmikuuhun 1914. Hän nousi eduskuntaan varaedustajan paikalta, kun Justus Ripatti kuoli kesken vaalikauden. Eduskunnan valiokunnista hän vaikutti rautatievaliokunnassa ja suuressa valiokunnassa.


title: Kalle Vuorinen

text: Vuorinen oli varsinaiselta ammatiltaan maanviljelijä, jona hän toimi Säämingissä vuosina 1884–1893 ja Rantasalmella vuodesta 1893. Aikaisemmin, vuodesta 1878 vuoteen 1884, hän työskenteli tilanhoitajana, pehtorina, Laukaassa. Hän toimi myös maallikkotuomarina, lautamiehenä, ja sai herastuomarin arvonimen.


title: Kalle Vuorinen

text: Vuorinen oli naimisissa. Hän avioitui puolisonsa Maria Lahtisen kanssa vuonna 1878. Kalle Vuorinen kuoli toukokuussa 1929, 77-vuotiaana.


title: Kidō butōden G Gundam

text: Kidō butōden G Gundam (, myös Mobile Fighter G Gundam) on Sunrisen tuottama japanilainen animaatiosarja. Sitä esitettiin 1. huhtikuuta 1994 – 31. maaliskuuta 1995 Terebi Asahin kanavilla perjantaisin 17.00–17.30 yhteensä 49 osaa. Sarja juhlisti myös Gundam-brändin 15-vuotisjuhlavuotta. Sarjasta käytetään myös lyhennettä G Gun.


title: Kidō butōden G Gundam

text: Tulevaisuusvuosisadan (Future Century, F.C.) vuonna 60 13. Gundam-taistelu käynnistyy panoksena kaikkien siirtokuntavaltioiden herruus. Yksi osallistujista on päähahmo Domon Kasshu, joka taistelee muita ottelijoita vastaan koko maapallo areenanaan. Hänen todellinen päämääränsä on kuitenkin etsiä veljensä Kyōji Kasshu, joka petti kotimaansa Neo Japanin ja katosi kaapattuaan Ultimate Gundamin (Devil Gundam).


title: Kidō butōden G Gundam

text: Tulevaisuuessa maapallon elinolosuhteet ovat ympäristön saastumisen vuoksi romahtaneet. Tämän vuoksi maailman valtiot pitävät maapallon ympärillä hallussaan avaruussiirtokuntia, joihin valtioiden hallinto on siirretty.


title: Kidō butōden G Gundam

text: Ihmiskunnan hallitseva luokka on muuttanut asumaan siirtokuntiin, mutta köyhät, joilla ei ole varaa siirtyä asumaan avaruuteen, ovat edelleen jäljellä maanpinnalla. Tämän vuoksi siirtokunnat hallitsevat politiikkaa, taloutta ja armeijoita, käyttävät Gundam-taistelua tuhoamissodan korvikkeena ja elävät yltäkylläisyydessä, kun taas maapallolle jääneistä useimmat joutuvat sinnittelemään köyhyydessä kaupunkien suurissa slummeissa.


title: Kidō butōden G Gundam

text: G Gundam oli ensimmäinen kolmesta ns. Heisei-Gundam-televisiosarjasta, joiden tuottamiseen Yoshiyuki Tomino ei osallistunut (vaikka edeltävä Kidō senshi V Gundam tehtiinkin Heisei-kaudella, ei sitä lueta Heisei-Gundamien joukkoon, sillä Tomino tuotti sen).


title: Kidō butōden G Gundam

text: Kidō senshi V Gundamin jälkeen Tominolle tarjottiin sopimusta uuden Gundam-sarjan teosta, mutta tämä kieltäytyi. Uudeksi sarjaksi ehdotettiin mm. avaruusvuosisata-jatkumoon kuuluvaa, Marsiin sijoittuvaa ”Polka Gundamia”, mutta näistä suunnitelmista luovuttiin, ja projekti ajautui vaikeuksiin. V Gundamin aikaan pääsarjan ja samaan aikaan julkaistun SD Gundam -sarjan tuotteiden menekki oli ollut suurta ala-astelaisten keskuudessa, ja siksi uutelle sarjalle päätettiin antaa SD Gundamin piirteitä. Samaan aikaan Street Fighter II:n kaltaiset tappelupelit ja Dragon Ball Z olivat suosiossa, ja siksi Bandai pyysikin tuottajia tekemään ”Gundamin, mutta tappelugenreen kuuluvana”. Kuultuaan tästä Tomino – välttääkseen sponsorien sekaantumisen tuotantoon – totesi, että seuraavana vuorossa olis showpaini-Gundam. Tomino sanoi, ettei ”sellaiseen hölmöilyyn pysty kuin Imagawa”, ja niin Yasuhiro Imagawa valittiin sarjan ohjaajaksi.


title: Kidō butōden G Gundam

text: G Gundam erosi aiemmista Gundameista selvästi sarjakuvamaisella taustatarinallaan, jossa maailman herruutta ei ratkaistu sodalla, vaan kunkin maan edustajien ohjaamien Gundamien välisellä taistelulla kamppailulajeja käyttäen. Hahmojen yksityiskohdista vastaamaan kiinnitettiin sarjakuvapiirtäjä Kazuhiko Shimamoto. Lisäksi Imagawa pyysi mecha-suunnittelija Kunio Ōkawaraa suunnittelemaan Time Bokan -jatkumon Yatterman-sarjan robottien kaltaisia koneita.


title: Kidō butōden G Gundam

text: Koska G Gundam erosi niin merkittävästi aiemmista Gundameista, eivät sen oheistuotteet Katsumi Kawaguchin mukaan käyneet kaupaksi kolmeen kuukauteen sarjan aloituspäivästä lukien. Lopulta G Gundam onnistui kuitenkin odotusti saamaan paitsi uusia faneja ala-asteikäisten keskuudesta, myös houkuttelemaan sivuhahmoillaan, kuten Idän voittamattomalla, vanhoja Gundam-harrastajia sarjan pariin. Huolimatta myöhemmästä myynnin parantumisesta alkupuoliskon heikko menestys johti siihen, että vuoden lopulla G Gundam -tuotteiden yhteenlaskettu myynti ei juuri eronnut V Gundam -tuotteiden myyntituloksesta. G Gundam kuitenkin edisti myös SD Gundam -tuotteiden myyntiä, minkä seurauksena Gundam-tuotteiden kokonaismyynti kasvoi huomattavasti edellisvuoteen verrattuna. Tämän vuoksi sarjan maine on avaruusvuosisata-Gundam-sukupolven ja SD Gundam -sukupolven keskuudessa erilainen, ja se jakaa voimakkaasti mielipiteitä Gundam-fanien keskuudessa yleisestikin.


title: Kidō butōden G Gundam

text: Kunio Ōkawaran mukaan ”Gundam Wing on olemassa koska G Gundam tehtiin, ja X:n ansiosta Seed ja 00 ovat olemassa.”


title: Kidō butōden G Gundam

text: Sarja esiteltiin B-Club-lehdessä väliaikaisnimellä ”Kidō tōshi G Gundam”. Myös pääosarobotti Shining Gundam esiteltiin tuolloin nimellä Rising Gundam.


title: Kidō butōden G Gundam

text: G Gundam myös hyklkäsi siihen asti Gundamien maskottina toimineen Haron, jonka paluu tapahtui vasta seitsemän vuotta myöhemmin Gundam Seedin myötä.Kidō butōden G Gundamissa on nähtävissä paljon vaikutteita hongkongilaisista elokuvista, jotka ovat yksi ohjaaja Imagawan harrastuksista.


title: Kidō butōden G Gundam

text:
Lisäksi vaikutteita on otettu myös muualta:
Kolmena viikkona ennen varsinaisen sarjan alkua näytettiin ohjelmaa, jossa kerrattiin siihenastisten Gundam-sarjojen tapahtumia. Ohjelman tuottivat Michael Tomioka ja Shinji Uchiyama. Tämä johtui viivästyksistä itse sarjan tuotannossa.Lisäksi Akita Asahi hōsō, Niigata TV 21, Seto naikai hōsō ja Yamaguchi Asahi hōsō näyttivät sarjan ensilähetyskierroksen päätyttyä. Seto naikai hōsōlla ilmoitettiin V Gundamin loputtua, että seuraavaksi näytettäisiin G Gundam, mutta näin ei kuitenkaan tapahtunut.


title: Kidō butōden G Gundam

text: TV-sarjan lähetyksen aikoihin Kōdanshan julkaisemassa Comic Bom Bom -sarjakuvalehdessä julkaistiin Kōichi Tokitan sarjakuvaversiota, jonka juoni noudatteli liki täysin televisiosarjan tapahtumia. Tämä johtui siitä, että Comic Bom Bomin toimitus päätti, että edeltävästä V Gundamista poiketen G Gundamin tarina oli sellaisenaan ala-astelaistenkin ymmärrettävissä. Tämä arvio pitikin paikkansa, sillä G Gundam nousi Comic Bom Bomin kolmen kaikkien aikojen suosituimman sarjakuvan joukkoon. Lisäksi sarjakuva sai faninsa innostumaan myös animaatiosarjasta. Koska sarjakuvan pohjana käytettiin luonnosvaiheen jaksokäsikirjoituksia ja piirustusvaiheessa oli muitakin hankaluuksia, osa sarjakuvasta piirrettiin uudelleen sen Hong Kongin julkaisua varten, ja vuodesta 2005 Japanissa julkaistuissa pokkareissakin on käytettyä uusia piirustuksia.


title: Kidō butōden G Gundam

text: Comic Bom Bomin rinnakkaisjulkaisu ”Deluxe Bom Bomissa” julkaistiin myös Toshiya Murakamin rinnakkaissarjaa ”Kidō butōden G Gundam gaiden – Shōryū densetsu”, jonka pääosassa oli Sai Saici.


title: Kidō butōden G Gundam

text: Bandain julkaiseman pienoismallilehti B-Clubin joka numerossa oli erikoisartikkeli ”Gekkan Gundam Fight”, ja lisäksi sarjan ensilähetyskierroksen aikana siinä julkaistiin novelli ”Shōen no hate” sekä sarjan päättymisen jälkeen numeroissa 114 ja 115 sarjakuva ”Gundam Mask no chōsen”, jonka piirsi Masaaki Fujihara. Fujihara teki myös ”Fukushū no J Gundam” -sarjakuvan, joka julkaistiin MediaWorksin ”G Gundam Handbookissa”. Kummatkin Fujiharan sarjat käsittelevät sivutarinamaisesti sellaisia Domonin otteluita, joita ei näytetty televisiosarjassa. Sarjakuvien tapahtumat keskittyvät Neo Dodon lentävään valtakuntaan.


title: Kidō butōden G Gundam

text: TV-sarjan ollessa vielä kesken Bandai julkaisi 27.12.1994 Super Famicomille G Gundam -tappelupelin. Pelin teki Pandora Box. Koska peli julkaistiin sarjan ollessa vielä kesken ja sen robottien yksityiskohdat erosivat paikoin sarjan Gundameista, on nähtävissä, että peliä tehdessä oli käytetty luonnosvaiheen Gundameja eikä lopullisia versioita. Lisäksi, vaikka pelissä oli Rising Gundam, joka siinä vaiheessa oli vasta julkistettu lehdissä mutta jota vielä ei oltu nähty itse sarjassa, ei se sisältänyt Nobell Gundamia, joka oli esiintynyt sarjassa jo kuukautta ennen pelin julkaisua. Myös Devil Gundamin ulkomuoto oli vain peliä varten suunniteltu. Osa ensimmäistä kertaa pelissä esiintyneistä erikoisliikkeiden nimistä on sittemmin omaksuttu osaksi Gundam-kaanonia itse televisiosarjassa ja myöhemmissä peleissä.


title: Kidō butōden G Gundam

text: Sarjan päättymisen jälkeen Kadokawa shoten julkaisi Yoshitake Suzukin (Fuynori Gobu) romaaniversioinnin. Aivan kuten siihen astisetkin Kidō senshi Gundam -romaanit, Kidō butōden G Gundam -romaani käytti televisiosarjaa pohjana maailmalleen, mutta samalla kuvasi omanlaisensa, sarjaa vakavamman maailman. Romaanin kohdeyleisökin oli animaatiosarjan katsojakuntaa vanhempi.


title: Kidō butōden G Gundam

text: Lisäksi suunniteltiin pienoismallisarja Kidō butōgaiden Gundam Fight 7th, johon tv-sarjan henkilöstö suunnitteli hahmot ja Gundamit. Pienoismallien lisäksi tehtiin aiheesta myös sarjakuva. Alun perin Kazuhiko Shimamoton piti vastata sarjasta, mutta tämän kiireiden vuoksi työ annettiin avustajana toimineelle Kitarō Ototoille. Tämäkään ei tosin ratkaissut aikatauluongelmia. Koska projekti julkistettiin vain neljästi vuodessa ilmestyvässä ”Comic Bom Bom zōkangōssa" eikä se muutenkaan saanut juurikaan medianäkyvyyttä, jäi sen suosio vähäiseksi, ja lopulta pienoismallien julkaisu peruutettiin kokonaan. Suunnitelman perinnöksi jäi kuitenkin Ototoin kirjoittama kaksiosainen novelli "Kidō butōden G Gundam – The Next Generation”, joka kuvaa 14. Neo Japanin Gundam Fight -karsintaotteluita.


title: Kidō butōden G Gundam

text: Erilaisia G Gundam -tuotteita julkaistiin myyntiin suuret määrät paitsi sarjan esityksen aikana, myös sen jälkeen. Erityisesti huomionarvoisia ovat liki kaikki finaaleissa esiintyneet mobile fighterit käsittänyt MS in Action!! -toimintafiguurisarja, johon kuului myös varsin poikkeuksellisia malleja. Tämä johtui halusta suunnata tuote Yhdysvaltain, jossa sarjaa juuri esitettiin, markkinoille.


title: Kidō butōden G Gundam

text: Lisäksi Master Grade Series -pienoismallisarjassa julkaistiin useita sarjan mobile fightereita.


title: Coast to Coast (täsmennyssivu)

text: Coast to Coast voi tarkoittaa muun muassa seuraavia asioita:


Bobby Vinton Plays for His Li’l Darlin’s on Bobby Vintonin toinen studioalbumi, joka julkaistiin 1961.


title: A Very Merry Christmas

text:
A Very Merry Christmas on Bobby Vintonin yhdeksäs studioalbumi ja joululevy, joka julkaistiin joulukuussa 1964.
Albumilla on kaksi singlenä julkaistua kappaletta: "The Bell That Couldn't Jingle" ja "Dearest Santa".


title: A Very Merry Christmas

text:
Albumi - Billboard (North America)
Singlet - Billboard (North America)


title: Mr. Lonely

text:
Mr. Lonely on Bobby Vintonin kymmenes studioalbumi, joka julkaistiin 1964.
Albumilla on cover-versioina "Laughing on the Outside (Crying on the Inside)" ja "I'll Never Smile Again."
Albumi - Billboard (North America)
Singlet - Billboard (North America)


title: Kobolttioksidi

text:
Kobolttioksidi (CoO) on kobolttimetallin oksidi. Väriltään yhdiste on vihreää tai mustaa jauhetta. Koboltti voi myös muodostaa oksidin hapetusluvulla +III eli koboltti(III)oksidin (CoO) sekä näiden sekaoksidin CoO.
__notoc__
Kobolttioksidia voidaan valmistaa kuumentamalla koboltin sekaoksidia noin 800 °C lämpötilaan. Tällöin syntyy kobolttioksidin lisäksi happikaasua.


title: Kobolttioksidi

text:
Kobolttikarbonaattia kuumentamalla vapautuu hiilidioksidikaasua ja syntyy kiinteää kobolttioksidia.
CoCO → CoO + CO


title: Kobolttioksidi

text: Kobolttioksidia on myös mahdollista valmistaa kuumentamalla kobolttihydroksidia. Kobolttioksidi saostuu natriumhypokloriittia sisältävistä liuoksista.


title: Kobolttioksidi

text: Kobolttioksidia käytetään pieninä määrinä värjäämään lasia ja keramiikkaa siniseksi. . Kobolttioksidi värjää lasin hyvin vahvasti siniseksi ja sitä käytetään hyvin pieniä määriä. Suuret määrät yhdistettä värjää keramiikan tai lasin lähes mustaksi.


title: Kobolttioksidi

text: Kobolttioksidia voidaan käyttää valmistettaessa litium-ioniakuissa käytettävää litiumkobolttioksidia.


title: Kobolttioksidi

text: Hengitykseen joutuessaan kobolttioksidi aiheuttaa yskää ja hengityksen vaikeutumista. Nieltynä yhdiste voi aiheuttaa kivun tunnetta vatsassa ja huonoa oloa. Kobolttioksidin on todettu aiheuttavan syöpää.


title: Dancing at the Hop

text: Dancing at the Hop on Bobby Vintonin ensimmäinen studioalbumi, joka julkaistiin 1961.


title: Koromogawan taistelu

text: Koromo-joen taistelu, myös Koromogawan taistelu, ("" = joki) käytiin Japanissa Minamoto no Yoshitsunen Koromo-joen varrella sijainneessa linnakkeessa Kamakura-kaudella 15. kesäkuuta 1189.


title: Koromogawan taistelu

text: Koromogawa no taten linnakkeen oli rakennuttanut Fujiwara no Hidehira, Tōhokun lääninherra, joka otti Yoshitsunen suojelukseensa tämän ollessa vielä nuori sotilas. Hidehiran oma talo sijaitsi linnakkeesta itään, lännessä sitä suojasivat vuoret ja etelässä Koromo-joki.


title: Koromogawan taistelu

text:
1180-1185 Minamoto-klaani kävi sodan Taira-klaania vastaan. Minamotoa johti Minamoto no Yoritomo, joka oli suvun veljeksistä vanhin. Nuorempi veli Yoshitsune palveli isoveljeään kenraalina ja ansioitui useissa taisteluissa. Sodan jälkeen Yoritomon arvovaltaa vähensi se, että klaanin johtajan pikkuveli oli ansainnut hänelle asemansa shōgunina.
Lisäksi Yoshitsune teki virheen veljeillessään juonikkaan keisari Go-Shirakawan kanssa ilman Yoritomon lupaa. Keisari palkitsi Yoshitsunen arvoniillä ja tiluksilla, mikä sai shōguniksi nousseen veljen raivoihinsa. Huolimatta pikkuveljen kirjeitse lähettämistä uskollisuudenvaloista Yoritomo lähetti jopa salamurhaajan veljensä kimppuun. Salamurhaaja epäonnistui ja jäi kiinni, mutta Yoshitsune joutui vetäytymään maan alle. Hänellä oli kuitenkin paljon ystäviä ja ihailijoita, joiden luona hän saattoi piileskellä.Turnbull s.234


title: Koromogawan taistelu

text: Vuonna 1188 hän palasi yhä itsenäiseen Fujiwara no Hidehiran johtamaan Mutsun provinssiin. Yoritomo sai tietää liikusta pian, mutta pidättäytyi hyökkäämästä, koska hänen uskonnolliset neuvonantajansa pitivät koko vuotta epäonnisena sotatoimille. Yoshitsunen vanha ystävä lääninherra Fujiwara kuoli seuraavana vuonna, mutta hänen poikansa jatkoivat pakolaisen suojelemista. Kuitenkin 15. kesäkuuta uusi lääninherra Yasuhira johti satoja ratsumiehiä hyökkäykseen Koromogawa no tateen.


title: Koromogawan taistelu

text: Taistelu oli kiivas, mutta voimasuhteet olivat hyökkääjän puolella. Yoshitsunen adjutantti Saitō Musashibō Benkei suojeli viimeiseen saakka isäntäänsä, joka vetäytyi torniin tekemään harakirin. Tarinan mukaan kymmeniä lähitaistelussa surmannut Benkei pysyi seisaallaan, vaikka hänen kerrottiin näyttäneen piikkisialta häneen iskeytyneiden nuolien vuoksi. Kun Benkei viimein kaatui maahan, hänen tajuttiin olleen kuolleen jo jonkin aikaa. Tietäen perheensä kohtalon olevan sinetöity Yoshitsune surmasi vaimonsa ja lapsensa ja lopuksi itsensä.


title: Bobby Vinton Sings for Lonely Nights

text:
Bobby Vinton Sings for Lonely Nights on Bobby Vintonin yhdestoista studio albumi, joka julkaistiin 1965.
Albumilla on kaksi singlenä julkaistua kappletta: "Long Lonely Nights" ja "L-O-N-E-L-Y."
Covereina löytyy kappaleet "Saturday Night (Is the Loneliest Night of the Week)", "All Alone Am I", "Oh, How I Miss You Tonight", "In the Still of the Night", "I'll Walk Alone", ja "Have You Ever Been Lonely (Have You Ever Been Blue?)".


title: Bobby Vinton Sings for Lonely Nights

text:
Albumit - Billboard (North America)
Singlet - Billboard (North America)


title: Drive-In Movie Time

text:
Drive-In Movie Time: Bobby Vinton Sings Great Motion Picture Themes on Bobby Vintonin kahdestoista studioalbumi, joka julkaistiin vuonna 1965.
Albumi sisältää versioita elokuvasävelmistä.


title: Drive-In Movie Time

text: Singlet - Billboard (United States)


title: Goa Baba

text: Goa Baba on Pelle Miljoonan omakustannelevy, joka taltioitiin joulukuussa 2008 Intian Goalla.


title: Teillä laki, meillä laulu

text: Teillä laki, meillä laulu on rap/funk -yhtye Tulenkantajien toinen studioalbumi. Albumi julkaistiin 22. helmikuuta 2002 ja sen julkaisi Poko Records. Albumi julkaistiin CD:nä ja vinyylinä.


title: Teillä laki, meillä laulu

text: Albumilla oli alkujaan tarkoitus olla myös kappale nimeltä "Hei nisti", joka oli coveri Curtis Mayfieldin Stone Junkiesta, mutta oikeudet kappaleen julkaisulle saatiin liian myöhään ja "Hei nisti" jäi pois levyltä. Kappaletta esitettiin kuitenkin keikoilla.


title: Hyvää syntymäpäivää rouva presidentti

text: Hyvää syntymäpäivää rouva presidentti on rap/funk -yhtye Tulenkantajien kolmas ja viimeinen studioalbumi. Albumin julkaisi Poko Records vuonna 2003 ja se julkaistiin CD:nä ja vinyylinä.


title: Herra Soppa

text: Herra Soppa (oikealta nimeltään Soni Mikael Yli-Suvanto, s. 1977 Rovaniemi, tunnetaan myös nimillä Soppa ja Puukko-B) on suomalainen rap-artisti. Hän on ollut mukana hip hop -kokoonpanossa Pahat Viinit sekä yhtyeissä Tulenkantajat, Koodiposse, Ei Toivotut Lapset ja Anno Fallo. Hän kuului myös Hannibalin kanssa Hannibal & Soppa -nimiseen rap-duoon, joka on julkaissut kolme studioalbumia. Duo hajosi kesällä 2009. Soppa muutti takaisin vanhaan kotikaupunkiinsa Tampereelle js työstää parhaillaan reggaeräppiä Poor Man Dub Soundin rytmeihin.


title: Herra Soppa

text: Herra Soppa on ollut mukana Pahat Viinit -kokoonpanossa sekä Tulenkantajat, Ei Toivotut Lapset ja Anno Fallo -yhtyeissä. Hän kuului myös Hannibal & Soppa -nimiseen hip hop duoon Hannibalin kanssa. Duo julkaisi yhteensä kolme studioalbumia. Duo hajosi kuitenkin kesällä 2009.


title: Herra Soppa

text: Soppa kuului Tulenkantajat -nimiseen funk-tyylistä hip hopia soittavaan yhtyeeseen. Yhtyeeseen kuuluivat myös Hannibal Stark, Marko Olavi Ylianttila, Herra Hadji, UnikJage, J. Karttimo ja Tomba Krutsin. Yhtye perustettiin syksyllä 1998 Rovaniemellä ja se ehti julkaista kolme studioalbumia: "Tulenkantajat" (2001), "Teillä laki, meillä laulu" (2002) ja "Hyvää syntymäpäivää rouva presidentti" (2003). Yhtye siirtyi telakalle vuonna 2004.


title: Herra Soppa

text: Tulenkantajien siirryttyä telakalle Hannibal ja Soppa perustivat oman hip hop -duon vuonna 2005. Duo julkaisi kaksi omakustannelevyä: "Promoa huudeilles" (2005) ja "Sun huudit ei oo seiffit" (2006) sekä kolme studioalbumia: "Pahat viinit" (2005), "Meiän asia" (2007), joista ensimmäinen julkaistiin 3rd Rail Musicin ja jälkimmäinen Hannibalin oman levy-yhtiön Joku Roti Recordsin kautta. Hannibal & Soppa hajosi heinäkuussa 2009, ja Soppa erotettiin Joku Roti Recordsin hallituksesta päihdeongelman vuoksi.


title: Herra Soppa

text: Vuonna 2007 julkaistiin Sopan syntymäpäivien kunniaksi "Puukko-B 30 vitun vee" -niminen mixtape. Ram-Eye-niminen dj keräsi levylle räppäreitä friistailaamaan Puukon synttäreiden kunniaksi. Myös Soppa itse esittää levyllä freestyle-kappaleen. Vuonna 2009 Soppa muutti Ouluun, liittyi levy-yhtiö HCR-Musicciin ja otti käyttöön jälleen Anno Fallo-ajoista tutun "Puukko-B"-taiteilijanimen. Puukko-B-soololevyn teko aloitettiin vuonna 2003, joten oli luontevaa jatkaa nyt projektia, joka oli kesken. Joulukuussa 2010 Soppa julkaisi oululaisen rap-artisti Liikalestin kanssa "Oulu-UG – Hifistely vittuun" -nimisen freestylealbumin. Sopan ensimmäinen soololevy "Puukko-B" "LP" julkaistiin HCR-Musicin kautta loppuvuodesta 2011. Tällä hetkellä Soppa työstää toista sooloalbumiaan, joka kulkee työnimellä "Soppaa kansalle". Vuoden 2014 alussa Soppa liittyi "Mästers of Kush" -kokoonpanoon, johon kuuluu Sopan lisäksi Mästers of Universe, Ketopojat ja Ali.


title: Fermin–Diracin statistiikka

text: Fermin–Diracin statistiikka (FD-statistiikka) on statististessa fysiikassa jakaumalaki, joka osoittaa samanlaatuisten fermionien energiatilojen jakauman termodynaamisessa tasapainotilassa. Fermionit ovat alkeishiukkasia, jotka noudattavat Paulin kieltosääntöä ja joita tämän vuoksi voi olla vain yksi samassa kvanttilukujen määrittelemässä tilassa toisin kuin bosoneja, joita tämä rajoitus ei koske. Fermioneja ovat esimerkiksi protonit, neutronit ja elektronit.


title: Fermin–Diracin statistiikka

text: Paulin kieltosäännön esitti Wolfgang Pauli vuonna 1925. Sen perusteella Enrico Fermi ja Paul Dirac johtivat seuraavana vuonna toisistaan riippumatta Fermin–Diracin jakaumalain.


title: Fermin–Diracin statistiikka

text: Statistisessa fysiikassa käytetään kolmea erilaista jakaumaa, jotka ovat:


title: Fermin–Diracin statistiikka

text: Maxwellin–Bolzmannin statistiikkaa sovelletaan molekyyleihin klassisessa termodynamiikassa. Kvanttiteoria on kuitenkin osoittanut, ettei se sovellu minkään alkeishiukkasen energiajakauman kuvaamiseen muutoin kuin tietyissä tapauksissa likimääräisesti.


title: Fermin–Diracin statistiikka

text: Bosen–Einsteinin statistiikka soveltuu bosoneille kuten fotoneille ja mesoneille. Fermin–Diracin statistiikka soveltuu fermioneille kuten elektroneille ja protoneille, joita Paulin kieltosäännön mukaan ei voi olla useampi kuin yksi samassa kvanttitilassa.


title: Fermin–Diracin statistiikka

text: Sekä Maxwellin-Boltzmannin että Bosen-Einsteinin statistiikassa oletetaan, että jokaisessa energiatilassa voi olla rajoittamaton määrä hiukkasia. Bosen-Einsteinin statistiikassa oletetaan kuitenkin, toisin kuin klassisessa Maxwellin-Boltzmannin statistiikassa, ettei hiukkasia periaatteessakaan voida yksilöidä, minkä vuoksi jakaumalakia johdettaessa symmetriset alkeistapaukset muodostetaan eri tavoin. Sitä vastoin Fermin-Diracin statistiikassa otetaan huomioon, että kullakin kvanttitilalla voi samanaikaisesti olla enintään yksi hiukkanen.


title: Fermin–Diracin statistiikka

text: Kun sekä hiukkasten että energiatilojen lukumäärä ovat suuria lukuja, hiukkasten todennäköinen lukumäärä energiatilassa "i" on Fermin–Diracin statistiikassa:


title: Fermin–Diracin statistiikka

text: missä formula_2 ja:


title: Fermin–Diracin statistiikka

text: Energiatilan degeneraatiolla tarkoitetaan niiden kvanttitilojen lukumäärää, joissa hiukkasella on tietty määrä energiaa. Paulin kieltosäännöstä seuraa, että tämä on samalla suurin määrä hiukkasia, joilla voi samanaikaisesti olla tietty määrä energiaa.


title: Fermin–Diracin statistiikka

text: Jos formula_3 on paljon pienempi kuin formula_4, tämä voidaan pyöristää muotoon


title: Fermin–Diracin statistiikka

text: mikä on sama kuin Maxwellin–Boltzmannin jakaumalaki.


title: Fermin–Diracin statistiikka

text:
Oletetaan, että on olemassa joukko energiatasoja, jotka on merkitty indeksinumeroilla
formula_6. Kunkin energiatilan energia on formula_7, ja siinä on
formula_8 hiukkasta. Oletetaan edelleen, että kukin tila jakautuu vielä
formula_9
erilliseen alatasoon, joista jokaisella on yhtä suuri energia mutta jotka jollakin muulla tavalla eroavat toisistaan. Näillä eri alatasoilla olevilla hiukkasilla voi esimerkiksi olla eri suuri liikemäärä mutta sama määrä energiaa. Tasoon formula_6 liittyvien tilojen lukumäärää
formula_9 sanotaan tämän energiatason "degeneraatioksi". Kullakin tällaisella alatasolla voi olla vain yksi hiukkanen.


title: Fermin–Diracin statistiikka

text:
Olkoon formula_12 niiden tapojen lukumäärä, joilla formula_13 hiukkasta voidaan sijoittaa näille yhteensä
formula_14 energiatason alatasolle. Kun hiukkasia voi olla vain yksi kullakin alatasolla, tällaisia tapoja on yhtä monta kuin "g"-alkioisella joukolla in "n"-alkoisia osajoukkoja eli


title: Fermin–Diracin statistiikka

text: Niinpä niiden tapojen lukumäärä, joilla hiukkaset voivat jakautua eri energiatasojen kesken, saadaan kertomalla eri energiatasoja vastaavat lukumäärät keskenään:


title: Fermin–Diracin statistiikka

text: kun oletetaan, että formula_17.


title: Fermin–Diracin statistiikka

text:
Systeemi on termodynaamisessa tasapainotilassa, kun "W":llä on suurin mahdollinen arvo. Tämä vastaa jakaumaa, jonka todennäköisyys on suurin. Jos oletetaan, että hiukkasten kokonaismäärä ja yhteenlaskettu energia tunnetaan, suureet
formula_18 ja formula_19 saavat maksiminsa samalla
formula_20:n arvolla, joista se on matemaattisesti helpompi johtaa jälkimmäiselle. Voidaan rajoittua ratkaisuihin, jotka saadaan Lagrangen kertoimien avulla:


title: Fermin–Diracin statistiikka

text: Jos oletetaan, että että formula_22 on hyvin suuri luku, voidaan kertomalle laskea likiarvo Stirlingin kaavalla:


Fermin–Diracin statistiikka


title: Fermin–Diracin statistiikka

text: jolloin saadaan


title: Fermin–Diracin statistiikka

text: Tämän maksimi saadaan ottamalla siitä derivaatta formula_8:n suhteen ja etsimällä derivaatalle nollakohta. Tällöin saadaan Fermin–Diracin statistiikan mukainen lukumäärä:


title: Fermin–Diracin statistiikka

text: Termodynamiikan avulla voidaan osoittaa, että tässä kaavassa esiintyvät parametrit formula_27 ja formula_28 vastaavat systeemiin liittyviä fysikaalisia suureita seuraavasti:


title: Fermin–Diracin statistiikka

text:
formula_29 ja
formula_30,


title: Fermin–Diracin statistiikka

text: missä formula_31 on Boltzmannin vakio, formula_32 absoluuttinen lämpötila ja formula_33 systeemin kemiallinen potentiaali. Näin ollen kaava voidaan lopulta kirjoittaa muotoon


title: Romanien syrjintä

text: Romanien syrjintä tarkoittaa romaneihin kohdistuvia ennakkoluuloja ja rasismia.


title: Romanien syrjintä

text: YK laati vuonna 2015 kattavan raportin romanien asemasta ja syrjinnän ilmenemisestä maailmassa.


title: Romanien syrjintä

text: Romaneihin kohdistuu syrjintää ja heidän asemansa on vaikea monessa Euroopan maassa, etenkin Itä-Euroopassa, kuten Romaniassa ja Unkarissa. Monissa maissa romaneita syrjii lainsäädäntö, ja heihin kohdistuu usein halveksuntaa ja väkivaltaa. Heitä syrjitään myös työ- ja asuntomarkkinoilla. Romaneja syytetään usein rikollisuudesta ja haluttomuudesta parantaa omaa asemaansa, ja Euroopan äärioikeistolaiset puolueet pitävät romaneja uhkana yhteiskunnalle.


title: Romanien syrjintä

text: Euroopan unioni ryhtyi puuttumaan romanien syrjintää vuonna 2011, kun komissio määräsi jäsenmaita laatimaan vuoden loppuun mennessä strategian romanien integroimiseksi yhteiskuntaa. Tarkoitus oli parantaa asumis-, koulunkäynti-, sairaanhoito- ja työllistymismahdollisuuksia. Kahden vuoden kuluttua enemmistö jäsenmaista ei ollut varannut riittävästi rahaa suositusten toteuttamiseen.


title: Romanien syrjintä

text: Yhdestätoista valtiosta vuonna 2012 tehdyn tutkimuksen mukaan Euroopan romaneista 45 prosentilla ei ollut kunnon käymälää eikä mahdollisuutta peseytyä. Työpaikka oli 30 prosentilla. Noin 18 prosenttia nuorista oli opiskellut peruskoulua pidemmälle, mutta syynä ei ollut köyhyys, sillä yhtä köyhistä ei-romaneista 70 prosentilla oli toisen asteen koulutusta.


title: Romanien syrjintä

text: EU-komission tutkimuksessa vuodelta 2014 sanotaan, että Euroopan romanien terveydentilasta ei ole tarkkaa kokonaiskuvaa, vaan tieto on hajanaista ja siinä on suuria aukkoja, jolloin tiedon puute hankaloittaa merkittävästi romanien terveystilanteen parantamista. YK:n 2000-luvun alussa tehdyn selvityksen mukaan kaksi kolmasosaa romaneista sanoi, ettei heillä olisi varaa reseptilääkkeisiin. Euroopan romanit kuolevat selkeästi muuta väestöä nuorempina. Monissa Kaakkois-Euroopan maissa lapsikuolleisuus on korkea. Vuonna 2009 Bulgarian tuhkarokkoepidemian potilaista lähes 90 prosenttia oli romaneja.


title: Romanien syrjintä

text: Vuonna 2014 ihmisoikeusjärjestö Amnesty raportoi, että Euroopan valtioiden toimet ovat johtaneet siihen, että väkivalta romaneja kohtaan on lisääntynyt eikä vähentynyt. Sen mukaan Euroopan johtajat ovat tuominneet räikeimmät viharikokset romaneja kohtaan, mutta eivät ole pyrkineet estämään niitä. EU-komission mukaan romanien asema Euroopassa oli vuonna 2014 hieman parempi kuin aiemmin.


title: Romanien syrjintä

text: Euroopan parlamentti vaati 15. huhtikuuta 2015 istunnossaan lisätoimia syrjinnän, viharikosten ja vihapuheen lopettamiseksi. Europarlamentaarikot ovat esittäneet huolensa romanivastaisuuden kasvusta Euroopassa ja kehottivat EU-maita noudattamaan rasismidirektiiviä syrjinnän poistamiseksi ja ehkäisemiseksi.


title: Romanien syrjintä

text: Bulgarian kansallisissa väestönlaskennoissa ei kaikkia romaneja lasketa romaneiksi tai he eivät syrjinnän takia ilmoittaudu, joten heitä on virallisesti 4,9 prosenttia väestöstä mutta todellisuudessa yli 10 prosenttia. Romanit elävät erillisillä asuinalueilla, joiden taso ei vastaa ihmisoikeuksia ja joiden turvallisuus ei ole riittävä. Romaneja estetään tekemästä virallista asumisilmoitusta. Romanienemmistöisiä asuinalueita ja niiden asukkaita syrjitään ankarasti, sekä sosiaalisesti että jättämällä perusrakenteita rakentamatta tai korjaamatta. Kulkuyhteydet muualle ovat heikot, samoin jäte-, katuvalaistus-, sähkö-, vesi- ja viemäröintipalvelut. Virallisia suunnitelmia ei ole eikä mahdollisuutta rakentaa laillisesti.


title: Romanien syrjintä

text: Vuonna 2013 Bulgarian suurimmassa romanilähiössä Fakultetassa Sofiassa suurimmalta osalta puuttuu sähkö, juokseva vesi tai viemäri. Osa joutui asumaan pahvilaatikoissa ja osa hökkeleissä. Huono kohtelu on johtanut siihen, että suurin osa lapsista ei voi käydä koulua. Koulunkäyntiavustajia ei ollut tarpeeksi.


title: Romanien syrjintä

text: Heinäkuussa 2015 viranomaiset uhkasivat häätää Gurmenissa asunnottomiksi 126 perhettä.


title: Romanien syrjintä

text: Italiassa ongelmana ovat 2010-luvulla olleet romanien häädöt ja syrjintä tuettujen asuntojen saamisessa. Toukokuussa 2015 italialainen oikeusistuin antoi ennakkotapauksen, jossa se tuomitsi Rooman kaupungin syrjinnästä, koska se oli sijoittanut romaniperheitä etnisesti erottelevaan La Barbutan leiriin. Viranomaiset avasivat vuonna 2012 leirin Tor de' Cencin leiristä häädetyille 200 romanille, jotka olivat eläneet aiemmassa leirissä yli 16 vuotta. Amnestyn tutkija raportoi huhtikuussa 2016, että tuomion jälkeenkään asukkaille ei ole tarjottu muita asiallisia asumisvaihtoehtoja.


title: Romanien syrjintä

text: La Barbuta on aidattu leiri, joka sijaitsee aivan Ciampinon lentoaseman kiitotien vieressä ja jonka asukkaita valvotaan kameroilla. Paikalle ei ole julkista liikennettä, ja lähimmät kaupat, koulut ja terveydenhuoltopalvelut ovat 2,5 kilometrin päässä. Lupa leirin rakentamiseen saatiin Italian hallituksen julistaman hätätilan perusteella vuonna 2008, mutta hätätila kuitenkin peruttiin vuonna 2011. Siitä huolimatta Rooman kaupunki rakennutti leirin.


title: Romanien syrjintä

text: Vuonna 2015 viranomaiset häätivät satoja ihmisiä Torinon Lungo Stura Lazion ja Milanon Via Idron leireiltä tarjoamatta tilalle muita vaihtoehtoja.


title: Romanien syrjintä

text: Napolin kaupunki on rakentanut laitakaupungille kaatopaikan viereen vain romaneille tarkoitetun leirin, Giuglianon. Kaatopaikalla säilytetään myrkyllistä jätettä. Oikeus määräsi keväällä 2016, että ihmiset on siirrettävä muualle vaarallisesta ympäristöstä. Viranomaiset suunnittelevat kuitenkin uuden eristetyn leirin perustamista.


title: Romanien syrjintä

text: Suurin osa romanilapsista on romaninkielisiä, mutta vuonna 2011 koulut eivät opettaneet romaniksi eivätkä tarjonneet romaninkielen opetusta. Suurin osa kävi serbiankielisiä kouluja, joissa noudatettiin Serbian opetussuunnitelmaa. Kouluissa tapahtuu syrjintää, ja perheitä syrjitään taloudellisesti. Syrjinnästä on seurannut tyttöjen lapsiavioliittoja ja alaikäisten koulunkäynnin keskeyttämisiä. 84 % valtion "RAE"-luokittelemasta aikuisväestöstä (eli romaneista, aškaleista ja egyptiläisistä) osasi lukea, 16 % ei osannut. Lapsista 75 % kävi peruskoulua, 25 % ei käynyt. 75 % ei käynyt toiseen asteen koulutusta, 25 % kävi. 98,6 % ei käynyt lukiota, ja 1,4 % kävi.


title: Romanien syrjintä

text: Kreikassa romanilapsia syrjitään koulujärjestelmässä erottelemalla heidät muista. Toisaalta Kreikka on pyrkinyt parannuksiin perustamalla vuonna 2012 rasisminvastaiseen poliisiyksikön, nimittämällä vuonna 2013 rasistiseen väkivaltaan keskittyviä syyttäjäviranomaisia sekä uudistamalla rasisminvastaista lainsäädäntöään vuonna 2014.


title: Romanien syrjintä

text: Vuonna 2009 viranomaiset karkottivat Ranskasta noin 10 000 ulkomaalaistaustaista romania. Tutkimuskeskus BVA:n vuonna 2013 julkaiseman tutkimuksen mukaan 77 prosenttia ranskalaisista haluaisi sisäministeri Manuel Vallsin tavoin karkottaa muista maista muuttaneet romanit.


title: Romanien syrjintä

text: Vuonna 2013 Ranskan pääministeri Manuel Valls joutui vuonna 2013 poliisitutkintaan kiistanalaisista ja leimaavista puheistaan, joiden mukaan romanit ovat haluttomia sopeutumaan ranskalaiseen yhteiskuntaan ja heidän tulisi palata Romaniaan. Romanien leimaaminen on Ranskassa tavanomaista.


title: Romanien syrjintä

text: Vuonna 2014 Ranska karkotti 13 483 romania, mikä on 80 prosenttia kaikista huonokuntoisilla asuinalueilla asuvista romaneista. Häädettyjen romanien määrä on Euroopan suurin. Häädöistä 90 prosenttia tapahtui Pohjois- ja Koillis-Ranskassa. Häätäessään romaneja Ranska rikkoo sitovia kansainvälisiä sopimuksia asianmukaisista asumisolosuhteista. Vuoden kuluttua viranomaiset eivät olleet onnistuneet löytämään suurimmalle osalle vaihtoehtoista kotia.


title: Romanien syrjintä

text: Romaniyhteisöjä ei useimmiten asiaankuuluvasti informoida ja konsultoida häädöistä, ja he jäävät asunnottomiksi, koska vaihtoehtoista asumista ei tarjota edes talvella. Asunnottomuus haittaa koulutusta, sosiaaliavun saamista, terveydenhoitoa ja työnhakua. Vuonna 2015 lähes 20 000 romania joutui asumaan väliaikaisissa asumuksissa.


title: Romanien syrjintä

text: Ruotsissa paljastui vuonna 2013, että Skånen poliisi oli pitänyt vuosia romaneista ja muista heidän kanssaan naimisissa olevista salaista ja laitonta rekisteriä. Siihen oli kirjattu yli tuhannen romanilapsen ja kolmentuhannen aikuisen osoitteet ja sukulaissuhteet. Monella kirjatulla ei ollut rikosrekisteriä. Rekisterille oli annettu nimi "Kringresande", suomeksi 'kiertolaiset'. Rekisteristä seurasi rikostutkinta ja sekä oikeuskanslerin että syrjintävaltuutetun selvitys. Kunnat ja virastot alkoivat myös tarkistaa arkistojaan. Oikeusministeri Beatrice Ask pyysi Ruotsin romaneilta anteeksi. Rekisteri oli ensimmäinen, joka herätti kohua, vaikka muutkin viralliset instituutiot ovat syrjineet romaneja 1900-luvun lopulle saakka. Rekisteriä pidettiin laajasti laittomana, mutta syyttäjä ei nostanut syytteitä poliiseja vastaan, koska hän katsoi, ettei rekisteri perustunut syntyperään.


title: Romanien syrjintä

text: Vuonna 2014 Ruotsin integraatioministeri Erik Ullenhag otti kantaa 1900-luvun syrjintään sanoen, että se ei johda julkiseen anteeksipyyntöön valtion taholta, eikä totuuskomissiota tarvita.


title: Romanien syrjintä

text: Vuonna 2015 paljastui, että Ruotsin poliisi oli vuodesta 2014 alkaen kartoittanut yksityiskohtaisesti Ruotsiin kerjäämään tulleita romaneita, vaikka heitä ei epäillä mistään rikoksista. Tiedot on kerätty laajaan rekisteriin. Ruotsin radio paljasti, että poliisin kartoitus ei perustunutkaan sen rekistereissä jo oleviin tietoihin, kuten rikostutkimuksiin ihmiskaupasta, vaan kaikki Ruotsin poliisit olivat saaneet salaiset ohjeet, että kerjäävät romanit tulee valokuvata ja heidän henkilöllisyystodistuksensa tarkistaa sekä heiltä tulee kysyä, mistä he tulevat, miksi he ovat Ruotsissa, keiden kanssa he matkustavat ja heidän perheenjäsentensä nimet. Lisäksi romaneilta on kysytty muun muassa auton rekisterinumeroa ja ansiotuloja. Romaniaktivisti Hans Caldarasuttan mukaan rekisteri vaikutti hyvin samantyyppiseltä kuin Skånen poliisin rekisteri.


title: Romanien syrjintä

text: Huhtikuussa 2017 yhdentoista henkilön tekemän valituksen jälkeen hovioikeus päätti, että poliisin laittomassa rekisterissä olleille on maksettava vielä 30 000 kruunua vahingonkorvauksia 5 000 kruunun (488 euron) lisäksi, jotka oikeuskansleri oli myöntänyt. Sen jälkeen oikeuskansleri vahvisti, että poliisi maksaa 4 700 poliisin laittomassa rekisterissä olleelle kullekin 35 000 kruunun korvauksen (3 418 euroa).


title: Romanien syrjintä

text: Romaniassa romanien asuinalueita on hävitetty ja asukkaita häädetty sillä perusteella, että alueet ovat sotkuisia ja romanit varastelevat naapureiltaan. Vuoden 2008 jälkeen kunnat ovat uhanneet häädöllä tai häätäneet romaneja Cluj-Napocassa, Piatra Neamtissa, Baia Maressa, Tulceassa, Eforiessa, Eforie Sudissa ja Caracalissa. Romanian hallitus on myöntänyt pakkohäätöjen ongelmallisuuden ja luvannut uudistaa niihin liittyviä säännöksiä ja ohjeistuksia.